„Više reči o…“ Gej muškarcima – Grupa IZAĐI\nU današnjoj emisiji govorićemo Više reči o gej muškarcima. Gej je muškarac koga privlače drugi muškarci i koji ostvaruje emotivne, seksualne i partnerske odnose sa njima. Ovaj termin potekao iz engleskog jezika prihvatljiv je naziv u srpskom za osobu muškog pola i roda i istopolne seksualne orijentacije. Medicinski termin „homoseksualac“ se smatra neodgovarajućim, a proces afirmisanja termina „peder“, kojim bi ovaj negativan termin bio preveden u pozitivan, odnosno neutralan, kontekst i ušao u svakodnevnu upotrebu, još nije završen.\nRazličita društva su se u raznim istorijskim periodima odnosila prema homoseksualnosti, posebno prema gejevima. U SFRJ su gej odnosi (muška homoseksualnost) bili zabranjeni do 1974. godine kada se prebacuje na republički nivo. Izglasavanjem zakonskih promena u okviru krivičnog zakona, Skupština Srbije je 1994. godine dekriminalizovala homoseksualnost u Srbiji, s tim što je zakonska granica za stupanje u seksualne odnose za istopolne parove bila 18 godina dok je za heteroseksualne parove granica bila 14. Stupanjem nove zakonske odredbe na snagu 1. januara 2006. god. ova granica je izjednačena na 14 godina, bez obzira na seksualnu orijentaciju.\nNaša Marija će u današnjoj emisiji ugostiti Adorjana Kurucza, predsednika Grupe IZAĐI i dugogodišnjeg LGBTI aktivistu.


RTCG - Radio Televizija Crne Gore - Nacionalni javni servis :: Politika :: Norveška cijeni uspjeh Crne Gore u reformama\nNORVEŠKO – CRNOGORSKI ODNOSI 08. 03. 2013. 19:52 >> 21:10 0\nNORVEŠKO – CRNOGORSKI ODNOSI\nNorveška cijeni uspjeh Crne Gore u reformama\nPotpredsjednik Vlade i ministar vanjskih poslova Igor Lukšić razgovarao je danas u Oslu sa ministrom vanjskih poslova Norveške Espenom-Bartom Eideom. U fokusu razgovora bile su teme integracije Crne Gore u evropske i evroatlantske strukture, jačanja bilateralnih odnosa, kao i snaženja saradnje u multilateralnim okvirima.\nVisoko ocijenivši tradicionalno prijateljske odnose dvije zemlje, ministar Eide je podvukao da Norveška veoma cijeni uspjehe koje Crna Gora ostvaruje u reformskim procesima i istakao punu podršku Norveške njenim daljim evroatlantskim i evropskim aspiracijama. S tim u vezi, naglasio je da Norveška podržava politiku proširenja NATO, uz poštovanje neophodnih uslova za članstvo. Ministar Eide je, takođe, izrazio spremnost da se sadržajna saradnja Norveške i Crne Gore na svim poljima nadograđuje novim inicijativama.\nPotpredsjednik Lukšić je izrazio zahvalnost na kontinuiranoj podršci koju Vlada Norveške pruža razvojnim procesima u Crnoj Gori i posebno ambicijama za članstvo u NATO. Posebno značajnom ocijenio je podršku Norveške u oblastima odbrane i reforme pravosuđa. Lukšić je upoznao sagovornika sa dinamikom ispunjavanja obaveza iz evropske i evroatlantske agende i neposrednim planovima u daljoj integraciji. Istovremeno, ukazao je na privrženost Crne Gore promovisanju regionalne saradnje i dobrosusjedskih odnosa, kao i na posvećenost ekonomskom oporavku na unutrašnjem planu.\nSagovornici su se saglasili da konsolidovana ugovorna baza predstavlja jak podsticaj za dalje produbljivanje bilateralnih odnosa u svim oblastima od zajedničkog interesa. U tom smislu, potpredsjednik Lukšić je izrazio očekivanje još većeg prisustva norveških investitora u Crnoj Gori po ugledu na uspjehe koje ostvaruju norveške kompanije koje već posluju na našim prostorima.\nNa sastanku je bilo riječi i o daljem unapređenju odnosa na multilateralnom planu, posebno u okviru UN i Savjeta Evrope čije vrijednosti Crna Gora i Norveška zajednički baštine.\nTokom boravka u Norveškoj potpredsjednik Lukšić je imao razgovore u sjedištu Telenora sa izvršnim potpredsjednikom Telenor grupe Mortenom Karlsenom Sorbijem, šefom za strategiju i regulatorne poslove i članovima upravljačkog tima kompanije.


Igrači Sarajeva nisu otputovali na pripreme zbog financijskih problema – Jabuka.tv\nEkspedicija FK Sarajevo danas nije otputovala za Rogašku Slatinu u Sloveniju, gdje su trebali obaviti pripreme za novu sezonu u kojoj ih očekuju izazovi u Premijer ligi BiH i u kvalifikacijama za Ligu prvaka.\nPut je, kako saznaje Klix.ba, odgođen zbog neisplaćenih obaveza prema igračima iz prethodnog perioda.\nSarajevu je trebao biti uplaćen novac od vlasnika kojim bi pokrili preostalih nekoliko plaća, ali se to do današnjeg dana nije desilo. Zbog toga su u dogovoru s nogometašima našli kompromisno rješenje da odgode put do rješavanja problema.\nUsred promjene većinskog vlasnika upravljačkih prava FK Sarajevo suočio se s birokratskom procedurom zbog financijskih transakcija iz Socijalističke Republike Vijetnam u Bosnu i Hercegovinu, koja se u prethodnom periodu intenzivno rješava.\nUzimajući u obzir veću količinu novca i činjenicu da se šalje prvi put na klupski račun, prilikom slanja novca iz Vin grupacije došlo je do ovih administrativnih procedura, jer je proces verifikacije znatno duži od očekivanog. Zbog nepovjerenja banaka na relaciji Vijetnam – BiH, novčana sredstva poslana od većinskog vlasnika upravljačkih prava već određeni vremenski period nisu raspoloživa, odnosno ne mogu leći na klupski račun, što je rezultiralo kašnjenjem plaća svim zaposlenicima, poručili su iz FK Sarajevo.\nProblem će, kako su Klixu rekli izvori bliski klubu s Koševa, biti riješen vrlo brzo pa se očekuje kako će ekspedicija Sarajeva vrlo vjerojatno već sutra krenuti put Slovenije.


LSV:Predlog zakona za zabranu neonacističkih manifestacija | Autonomija\nLSV:Predlog zakona za zabranu neonacističkih manifestacija\nPetoro poslanika Lige socijaldemokrata Vojvodine(LSV) podneli su danas u Skupštini Srbije Predlog zakona o zabran…\n06. okt 2008\nPetoro poslanika Lige socijaldemokrata Vojvodine(LSV) podneli su danas u Skupštini Srbije Predlog zakona o zabrani manifestacija neonacističkih ili fašističkih organizacija i udruženja, kao i o zabrani upotrebe neonacističkih ili fašističkih simbola i obeležja. Poslanici LSV su zatražili da se predlog uvrsti na dnevni red prvog sledećeg zasedanja Skupštine Srbije, navodi se u saopštenju te stranke. Dodaje se da su poslanici LSV uputili i pismo predsednici poslaničke grupe „Za evropsku Srbiju“ Nadi Kolundžiji, u kojem su je obavestili o inicijativi i zatražili podršku ove poslaničke grupe za Predlog zakona. „Smatramo da je usvajanje ovog zakona neophodno, jer Ustav i zakoni Srbije garantuju svim građanima i građankama ravnopravnost, bez obzira na njihovu versku, nacionalnu, rasnu ili drugu nevoljnu pripadnost“, navodi se u saopštenju.\nLSV je podsetila da je raspirivanje verske i nacionalne mržnje krivično delo i ocenila da će zakon, ukoliko bude usvojen, eksplicitno zabranjivati manifestacije koje promovišu takvu vrstu mržnje.


Ruska teniserka Marija Šarapova neće igrati na predstojećem Rolan Garosu, jer joj organizatori turnira nisu poslali specijalnu pozivnicu.\nMnoge rivale slavne Ruskinje, posebno Kristina Mladenović i Aliz Korne, protivile su se davanju "vajld karte" Šarapovoj pošto se vratila na teren posle suspenzije. Takav stav nije imao direktor Otvorenog prvenstva Francuske Gi Forže, ali nije mogao da utiče na odluku Organiozacionog komiteta.\nŠarapova se, posle 15-mesečne suspenzije zbog korišćenja zabranjenog leka "Meldonijum", vratila na teren prošlog meseca. Prvi turnir bio joj je u Štutgartu, gde je trebalo da dođe do finala da bi izborila kvalifikacije za Rolan Garos. Međutim, Ruskinja je zaustavljena u polufinalu, upravo od Mladenovićeve. Organizatori pariskog gren slema ipak su bili najavili slanje specijalne pozivnice za učešće u kvalifikacijama, ali su od toga odustali.\nPORODILJSKO PRI KRAJU Azarenka najavila povratak u julu\naki sramota sta joj rade.\ndjoka A zasto bi joj uopste dali "wild-card" ? Zar treba da je nagrade sto se dopingovala?


Zvezda - Ljuti na sudiju, igrom zadovoljni... - Sportske.net\nKivni su bili u Zvezdi na sudiju, u pitanju je prijateljski meč, ali je svojoj pristrasnožću baš iznervirao Beograđane.\nFilip Mladenović je proglašen za igrača meča, pripao mu je sat.\n"Odbio sam da ga uzmem, neka ga daju sudiji. Ipak, morao da budemo zadovoljni utakmicom, u pitanju je rival koji je igrao polufinale LE sa praktično istim timom. Pokazali smo da imamo kvalitet, mnogo očekujemo od naredne sezone", rekao je pouzdani levi bek.\nNa istim talasima je i kapiten Milijaš.\n"Dobro smo odigrali, sudija je posebna priča, otvoreno je navijao za domaćina. Nije imao isti kriterijum, ali i pored svega partija ohrabruje", dodaje kapiten Zvezde.\nO sudijama nije želeo da priča trener Stojanović.\n"Moglo je da bude drugačije što se tiče krajnjeg ishoda, ali mislim da napredujemo. Zna se cilj, kvalifikacije za LE, ali i prvenstvo. Najzadovoljniji sam trčanjem, za ovu fazu to je najbitnije, a nastavićemo žestoko da radimo kako bismo ispravili greške", spušta loptu na zemlju trener Crveno-belih.\nEkipa se danas vraća u Beograd, u četvrtak će saznati ime rivala u kvalifikacijama za LE, a onda će sve biti usmereno na pripremu za evropski start.


RTCG - Radio Televizija Crne Gore - Nacionalni javni servis :: Ekonomija :: Gubitak ili dobitak znaćemo tek 2035.\n03. 10. 2019. 11:15 >> 12:05 5\nGubitak ili dobitak znaćemo tek 2035.\nUkupan gubitak ili dobitak po osnovu kursnih razlika, može biti poznat tek 2035. godine, odnosno na kraju otplate kredita za izgradnju prve dionice autoputa, poručuju iz Ministarstva finansija.\nKažu da je trenutno odnos dolara i eura manje povoljan za državu, ali se, kako dodaju, očekuje promjena kursa na tržištu, kako bi došlo do poboljšanja kursa u korist eura.\nU Ministarstvu finansija napominju, da je Ugovorom o projektovanju i izgradnji definisan kurs EUR/USD u odnosu od 1:1,3718.\n„Ugovorom je definisano da će se fakture po osnovu izvršenih radova plaćati po navedenom kursu EUR/USD, zbog čega se može konstatovati da sama cijena izgradnje dionice neće rasti“, poručuju iz Ministarstva finansija.\nŠto se tiče samog Ugovora o kreditu, on je zaključen u dolarima i pod uticajem je kretanja odnosa dolara i eura.\n„Kurs se od momenta zaključenja Ugovora mijenjao, i trenutno je niži od zaključenog. Po procjenama eksperata, u narednom periodu očekuje se njegova promjena i rast eura, međutim, koliki će iznos sredstava država na kraju otplatiti, zavisiće od kretanja valuta na međunarodnom tržištu“, poručuju iz Ministarstva.\nPojašnjavaju da, ako godišnje dospijeva oko 67,5 miliona USD, i dolari se kupuju na tržištu o roku dospijeća, ili približno tom datumu, tek tada se može govoriti o kursnim razlikama i dodatnim troškovima.\n„Međutim, čak i tada, ukupan gubitak ili dobitak po osnovu kursnih razlika može biti poznat tek na kraju otplate kredita 2035. godine, kada se sagleda cjelokupan iznos otplate u eurima, kao domaćoj valuti, imajući u vidu da se tokom vremena kurs može dalje mijenjati“, poručuju iz resora Darka Radunovića.\nKažu i da je država preduzela aktivnosti da se zaštiti od kursnog rizika, kako bi imala što manje troškova u pogledu otplate duga.\n„U toku su pregovori sa 6 banaka u cilju pripreme i usaglašavanja sveobuhvatne pravne dokumentacije, koja bi u konačnom dovela do zaključivanja ISDA sporazuma, koji će predstavljati pravni osnov za realizaciju hedžing transakcije u momentu kada se procijeni da je situacija najpovoljnija za Crnu Goru“, navodi se u saopštenju.\nKažu i da je neadekvatno množiti cijeli dug u eurima ili dolarima po današnjem kursu i to predstavljati kao gubitak u realnom vremenu, kada to u praksi nije tačno.\n„Ukoliko se posmatra tvrdnja da su obaveze po osnovu autoputa veće za 124 miliona eura, kako to tvrde neki mediji, a da su, sa druge strane, uštede po istoj logici 178 miliona eura, dolazimo do računice da je trenutna ušteda na izgradnji autoputa oko 54 miliona eura“, poručuju iz Ministrastva finansija.\nIz tog razloga, kako dodaju, kod ovih transakcija ne treba se baviti neadekvatnim obračunima, već sačekati da se vidi ukupan iznos svih troškova po okončanju otplate kredita.\n„Imajući u vidu sve gore navedeno, određeni troškovi koji nastaju po osnovu kursnih razlika, možemo reći, kompenzuju se kroz fiksni kurs koji je utvrđen Ugovorom o projektovanju i izgradnji, tako da je vrlo upitno da li postoje i u kom obimu dodatni troškovi, po osnovu promjene kursa“, navodi se u saopštenju.\nImajući u vidu takav princip računanja, kako dodaju, Crna Gora je u plusu što se tiče izgradnje autoputa.\n„Iz navedenih razloga trebalo bi izbjegavati ovakav vid obračuna i bombastičnih naslova jer stvaraju lažnu sliku većih gubitaka pri izgradnji autoputa, jer se po istom principu mogu pokazati i uštede i dobitak koji država ostvaruje po osnovu ovog projekta“, poručuju iz Ministarstva finansija.\nKažu i da kada posmatramo valutnu strukturu duga u zemljama u okruženju, 74% javnog duga Srbije je u stranoj valuti, u Hrvatskoj 66,5%, u Bosni i Hercegovini 41,4% duga, dok je u Crnoj Gori oko 20% duga podložno promjenama valutnog kursa.\nIz navedenog se vidi da ni zemlje u okruženju nisu imune na promjene koje se dešavaju na tržištu valute, a da sa druge strane, Crna Gora vodi računa o svojoj izloženosti kada su u pitanju pomenuti rizici“, poručuju iz Ministarsva finansija.\nKada se posmatra odnos dolara i eura u ovom trenutku, on je trenutno manje povoljan za državu, ali se očekuje promjena kursa na tržištu kako bi došlo do poboljšanja kursa u korist eura.\n„U tom smislu Ministarstvo finansija će nastaviti da radi na praćenju kretanja deviznog kursa –tržišta valuta, i nastojaće da zaključi hedžing aranžman u trenutku koji bude najpovoljniji za Crnu Goru“, zaključuje se u saopštenju Ministarsva finansija.\nUgovoreni radovi 809,6 miliona\nPodsjećaju da je ukupno ugovorena vrijednost radova za izgradnju prioritetne dionice autoputa Smokovac-Uvač-Mateševo utvrđena je Ugovorom o projektovanju i izgradnji autoputa, zaključenog između Ministarstva saobraćaja i kineske kompanije CRBC, i iznosi 809,6 miliona eura.\nOd navedenog iznosa 85% sredstava obezbijeđeno je kroz zajam sa kineskom EXIM Bankom, dok je 15% predviđeno iz državnog budžeta ili drugih izvora finansiranja.\nKreditni aranžman sa kineskom EXIM bankom zaključen je na iznos od 944 miliona USD, sa periodom otplate od 20 godina, koji uključuje šest godina grejs perioda i kamatnu stopu od dva odsto.\n„Otplata kredita vršiće se polugodišnje, počevši od jula 2021. godine, a godišnje obaveze po osnovu otplate glavnice iznosiće oko 67,5 miliona USD“, podsjećaju u Ministarstvu finansija.\nMinistarstvo finansija Autoput Bar - Boljare\nOčekujemo milijardu eura investicija iz Japana


Zvorničke odbojkaške princeze pobjedama potvrdile šampionske titule - Zvornicki.ba\nZvorničke odbojkaške princeze pobjedama potvrdile šampionske titule\nOvog vikenda igrali su se susreti druge lige za odbojkašice seniorke i lige za pionirke grupa tri. Zvorničke princeze odbojkašice OK Drina u oba uzrasta upisale su pobjede.\nZvorničke princeze poslije pobjede i jesenje titule FOTO: ARHIV\nOvim pobjedama odbojkašice su potvrdile učešće na završnici za prvaka druge lige Republike Srpske u seniorskoj konkurenciji. Pionirke će za 15 dana u Višegradu igrati polufinalni turnir istok RS za pionirski uzrast.\nSeniorke su rutinski savladale tim iz Bratunca. U susretu 9. kola Druge lige Republike Srpske Grupa 3 savladana je ekipa ŽOK Bratunac od prvoplasirane ekipe OK “Drina” Zvornik rezultatomm (0:3) po setovima (16:25, 19:25, 21:25). ŽOK “Bratunac” je na drugom mjestu sa četiri boda zaostatka protiv OK “Drina” Zvornik.\n“Nažalost naša ekipa značajno je oslabljena za dva igrača iz prve postave. Libero Sanja Tanasijević, već tri utakmice zbog povrede ne igra, povreda ramena mučila je i primača Vedranu Šarenac. Rekli su iz ŽOK “Bratunac”.\nOK Drina ovim rezultatom protiv tima Bratunca potvrdio je kontinuitet u radu u svim selekcijama. Seniorke su osigurale plasman na završnicu za ulazak u prvu ligu RS.\nPionirke su nastavile svoju dominaciju u šampionatu. Ovog vikenda zvorničkim princezama bilo je potrebno svega 50 minuta da se savlada tim OK Sokolac.\nZvonik je grad odbojke, tradicija aktivnog takmičenja u ovom sportu u gradu na Drini je 45 godina. Zvornik je grad sporta, što najbolje potvrđuju rezultati u ovoj sezoni svih sportskih klubova u kolektivnom sportu, a ni pojedinačni ne zaostaju u uspjesima.\nTagged odbojka, OK Drina Zvornik, šampionat, sport, takmicenje, titula, Zavrsnica, završnica prvenstva, Zvornik\nPrevSezonske ulaznice FK Drina Zvornik u prodaji, renoviranje klupskih prostorija pri kraju (FOTO)\nNextU MALOM ZVORNIKU – Zasijaće “Rojal Drina”


Šio nam ga „Đura Đaković“\nŠio nam ga „Đura Đaković“\nObećanja o novoj savremenoj fabrici složenih sistema namenske industrije i kupovini novih „migova“ trajala su jedno leto\nŠto se tiče političke i privredne saradnje sa Rusijom, pažnja srpske javnosti u poslednje vreme usmerena je na dve stvari. To su uvezane evropske igre oko „Južnog toka“ i pitanja Ukrajine, odnosno elastičan stav Beograda po tom pitanju.\nNa obećanja o širenju saradnje sa Rusijom, naročito u oblasti namenske industrije, potpuno se zaboravilo. Kao rukom odneta su olako izrečena obećanja o otvaranju najsavremenije fabrike složenih borbenih sistema, slične nekadašnjem „Đuri Đakoviću“. Niko više ne govori ni o obnovi srpskog vazduhoplovstva, odnosno o kupovini novih „migova“.\nTu ne računam izjavu ministra odbrane Bratislava Gašića, datu s početka maja, da Srbija ne odustaje od nabavke novih aviona, ali da trenutno za to nema novca. U sledećoj rečenici ministar je istakao da će ove godine, ipak, uslediti značajna infrastrukturna ulaganja i opremanja armije. To je logički poredak jednak njegovoj izjavi od ponedeljka da je namenska industrija najstabilnija u privredi Srbije, datoj u vreme dok su radnici te iste industrije u Valjevu štrajkovali zbog minimalnih plata i računa koji je godinama u blokadi.\nBeograd je, podsetimo, trebalo da kupi deset do dvanaest „migova 29M2”, raketne sisteme „pancir“ i „buk“. Govorilo se i o strategijskom PVO sistemu S-300, koji može da ispaljuje i projektile S-400, kao i o ruskim radarskim sistemima nedodirljivim za najnovije antiradarske rakete zapadne proizvodnje.\nPovrh svega, sa ruske strane nuđeni su krediti, ali i zaboravljeni „barter“ aranžmani, odnosno direktna zamena proizvoda i usluga. Slično kao i kod finansiranja „Južnog toka“, ruska strana bila je voljda da pruži najpovoljnije uslove Srbiji, uprkos činjenici da su ruski borbeni avioni znatno jeftiniji od konkurentskih sa zapada.\nŠta više, početkom juna ove godine objavljeno je da srpska vojska od 24. maja više nije raspolagalani jednim ispravnim lovačkim avionom. Razlog je bio izostanak nabavke akumulatora za „migove“, zbog nestašice novca i birokratizovanog sistema nabavki. Vest je prenela agencija „Beta“, pa joj s razlogom poklanjam dužnu pažnju.\nPre dve godine znalo se odlično da novca u Srbiji neće biti, pa se ipak naširoko obećavalo. Novca neće biti ni sledeće, ni one tamo, ni 2017. godine, ni kasnije. Zato postoje floskule, kao što je ona o najširoj saradnji sa Rusijom, ali bez delotvorne akcije da se iskoriste ponuđene povoljnosti. U demagogiji se ide dotle da se Srbija poredi sa bivšom Jugoslavijom i njenom politikom „mosta“ između istoka i zapada.\nOvde vredi pomenuti promenjive izjave srpskih lidera. Oni s vremena na vreme tvrde da će Srbija ostati neutralna, a s vremena na vreme elegantno izostave direktan odgovor na pitanje o eventualnom vojnom opredeljenju, odnosno učlanjenju u NATO pakt. Neke od poslednjih izjava uopšte nisu isključivale mogućnost budućeg stupanja Srbije u zapadni vojni savez.\nNa žalost, Srbija nema potencijale Jugoslavije. Ona je više objekt nego subjekt međunarodne politike. Posmatrano u dugoročnom kontekstu evropskih integracija Beograda, strateška saradnja sa Rusijom je tek lepa, nerealna želja.\nObećanja o saradnji, data u kontekstu pretpristupnih pregovora i užurbanog ispunjavanja uslova sa zapada, mogu biti iskorišćena jedino za političku kupovinu vremena. Baš kao što su srednjoročno iskorišćene pomenute najave o otvaranju najsavremenije fabrike i kupovini aviona.\nSurova stvarnost je da će srpska spoljna politika iz meseca u mesec, iz godine u godinu, morati sve više da se usklađuje sa spoljnom politikom Evropske unije, koja se neće tako brzo osloboditi američkih diktata. Sve i da energetsko, političko i vojno pitanje Ukrajine sutra ispari, a kosmetsko prekosutra, strateška saradnja sa Rusijom ne bi bila moguća.\nUostalom, članstvo u NATO paktu do sada se podrazumevalo za svaku istočnoevropsku zemlju koja je stupala u EU. Sve ostalo je razvlačenje političke lopte na sredini terena.


Raičević: Svi u EU imaju rezerve zlata i deviza, samo CG zalihe narkotika predviđenih za unišenje\nJedino lider Zapadnog Balkana prezervira enormne zalihe narkotika predviđenih za unišenje, i to u podrumima institucija kojima bi uništenje psihoaktivnih supstanci trebalo da bude ne samo profesionalna, već i moralna obaveza.\nVladan Raičević, iz nikšićkog Pokreta za promjene, smatra da je preuranjena težnja vladajuće politike da Crna Gora pođe u susret modernim tekovinama i uđe u zajednicu evropskih zemalja i evroatlanskog vojnog saveza, a da pri tome nijesu riješena kako primarna pitanja institucionalne prirode, tako i ona egzistencijalna, koja građani prepoznaju na svakom koraku.\n“Postavlja se pitanje jesu li utemeljivači evropske civilizacije upoznati sa trenutnim privrednim dohotkom buduće članice. Ako jesu, zbog čega se insistira na učlanjenju Crne Gore, imajući u vidu nedostatak realnih kapaciteta da se na ovom stupnju razvoja odgovori na izazove zajednice”, ističe Raičević.\nPrema njegovim riječima, gotovo svaka članica EU, koja je demokratski uređena zemlja, posjeduje robne rezerve u vidu zlata i deviza, što nije slučaj sa Crnom Gorom.\n“Jedino lider Zapadnog Balkana prezervira enormne zalihe narkotika predviđenih za unišenje, i to u podrumima institucija kojima bi uništenje psihoaktivnih supstanci trebalo da bude ne samo profesionalna, već i moralna obaveza”, stoji u Raičevićevom saopštenju.\nOn ističe da su evropski zvaničnici zabrinuti zbog neuobičajene prakse skladištenja narkotika, ali da je zadatak ovdašnje vlasti da otkrije da li “takve robe ima i u, primjera radi, sefovima banaka, podrumima policijskih ispostava širom Crne Gore, kao i na privatnim posjedima koji uživaju institucionalnu zaštitu”.\n“O kontinuitetu ovakvog djelovanja mogu posvjedočiti crni fondovi koji finansiraju nelegitimne izborne trijumfe Demokratske partije socijalista, jednako kao ubistva koja se događaju pod krajnje sumnjivim okolnostima — državni posao ne smije svako prozreti. Uvaženom građanstvu treba staviti do znanja da su to isti ljudi koji puštaju u promet opojna sredstva kako bi finansirali svoje kampanje, te da su zato njihova djeca direktno ugrožena”, zaključuje Raičević.


Ko treba da nosi medicinske maske, a ko i kad može platnene?\nNaslovna Info Korona virus Ko treba da nosi medicinske maske, a ko i kad može platnene?\nNošenje maski u vreme pandemije korona virusa ne štiti nas apsolutno od ovog virusa, ali je za sada, dok nema vakcine i leka, jedino sredstvo koje nas može donekle zaštiti i smanjiti širenje ove bolesti.\nSvetska zdravstvena organizacija dala je objašnjenje ko, kada i kako mora da nosi medicinske, a ko i u kojim situacijama može i platnene.\nPrema njihovim navodima, medicinske ili poznatije kao hirurške maske preporučuju se da nose zdravstveni radnici, osobe sa simptomima korona virusa i onima koji su bili u bliskom kontaktu sa zaraženima ili sumnjaju da su oboleli.\nUkoliko ne postoji mogućnost držanje socijalne distance od najmanje jedan metar, medicinske maske bi trebalo da nose i osobe starije od 60 godina, ali i oni koji imaju hronične bolesti.\nSZO navodi da ovu vrstu maski mogu da nose ljudi koji nemaju simptome tamo gde je korona virus raširen i kada ne postoji mogućnsot socijalnog distanciranja.\nKako dodaju, platnene maske mogu da nose ljudi koji su u blisko mkontaktu sa ljudima, kao što su socijalni radnici, kasiri u prodavnicama, konobari… Ove maske treba nositi i u javnom prevozu ili taksiju, na poslu ukoliko se sedi sa više ljudi u istoj prostoriji, u prodavnici i na javnim okupljanjima.\nSZO svakako napominje da maske ne treba dodirivati prljavim rukama i držati na drugim delovima glave pa povremeno prebacivati preko usta i nosa, jer su u tim slučajevima nedelotvorne.\nIz SZO podsećaju i da nas maske ne mogu štititi od virusa, ukoliko se istovremeno ne pridržavamo i drugim preventivnih mera, kao što su pravilno i često pranje ruku i održavanje socijalne distance.\nPogledaj: Inspekcija podnela prekršajne prijave građanima zbog nenošenja maski\nPrethodni tekstNesreća u Novom Sadu: poginuo motociklista\nSledeći tekstNajavljeno isključenje struje za utorak (28.07.)\nPriveden maloletnik za kog se sumnja da je u Obrovcu u...


Najavljen spektakl ispod Starog mosta, moguće održavanje dva koncerta Dine Merlina - Klix.ba\n14.6.2018. u 12:17\nSpektakularni i skoro dvadeset godina očekivan koncert Dine Merlina u Mostaru održat će se 11. augusta u predivnom ambijentu Starog mosta.\nNa današnjoj konferenciji za medije najavljena je mogućnost održavanja dva koncerta u dvije večeri jer prostor ispod mosta može primiti tek blizu šest hiljada posjetitelja.\nKoncert je najistaknutiji dio ovogodišnje kulturne manifestacije "Mostarsko ljeto", a njegovu organizaciju pomoći će i dva kantonalna ministarstva. Ministar obrazovanja, nauke, kulture i sporta HNK Rašid Hadžović kazao je kako je ponosan da ova kulturna manifestacija ove godine pravi značajan iskorak, jer dovodi najveću regionalnu zvijezdu.\n"Mostar će taj dan biti centar regije, jer čim je objavljena organizacija ove konferencije počeli su stizati pozivi sa svih krajeva. Sjajna je to stvar i za turizam i nadam se da će tu noć Mostar disati punim plućima te da ćemo pokazati našu poznatu mostarsku dušu i dobročinstvo", kazao je Hadžović, poželivši da sve prođe u najboljem redu.\nHadžović je spomenuo da, ako interes bude veliki, postoji mogućnost organiziranja koncerta i narednu večer. Organizacija cijelog koncerta povjerena je firmi Stage Art, a o pojedinostima ovog koncerta javnost je upoznao vlasnik firme Elvir Rekić.\n"Poslije 837 koncerata koje smo organizirali, izabrani smo za partnera Centar za kulturu za organizaciju i veoma smo ponosni na to. Sada radimo jedan historijski koncert, na jednom tako značajnom mjestu s najvećom zvijezdom na Balkan. Mostar je otvorio vrata Dini Merlinu, a on će uzvratiti na najbolji mogući način", izjavio je Rekić.\nNaglasio je specifičnost pozicije, smanjeni kapacitet te da su sigurnosni aspekti prioritet. Procijenjeno je da prostor ispod Starog mosta može da primi blizu šest hiljada posjetitelja.\nSenad Suljić, direktor Cenra za kulturu Mostar, iskazao je još jednom važnost obnavljanja "Mostarskog ljeta" koje ove godine dolazi u svom trećem izdanju, nakon novog početka.\n"Znamo šta svjetlost znači u ovom gradu, a mi smo je ponovo upalili u 2016. godini, kad smo odlučili vratiti "Mostarsko ljeto". Ove godine dovodimo našeg Dinu Merlina koji je otpjevao jednu od najljepših pjesama o našem gradu", kazao je Suljić.\nPoznate su i cijene ulaznica koje će u pretprodaji koštati 20 KM, a nakon 1. augusta 30 KM.


Commercium :: Vesti - Pravo kupca opreme da iskazani PDV odbije kao prethodni porez\nPravo kupca opreme da iskazani PDV odbije kao prethodni porez\nAko je obveznik PDV − prodavac fabrike sa pripadajućom opremom greškom izdao račun u kojem je za promet opreme iskazao PDV, da li obveznik PDV − kupac ima pravo da tako iskazani PDV odbije kao prethodni porez?\n(Mišljenje Ministarstva finansija, br. 430-00-323/2019-04 od 10.7.2019. god.)\nU skladu za Zakonom o porezu na dodatu vrednost, kada obveznik PDV izvrši promet objekta − fabrike, uz pretpostavku da je za taj promet propisano poresko oslobođenje iz člana 25. stav 2. tačka 3) Zakonaovde, i uz taj promet izvrši promet upotrebljavane opreme, promet te opreme smatra se sporednim prometom uz promet objekta. S tim u vezi, ako je obveznik PDV − prodavac fabrike sa pripadajućom opremom greškom izdao račun u kojem je za promet opreme iskazao PDV, obveznik PDV − kupac nema pravo da tako iskazani PDV odbije kao prethodni porez, s obzirom da u ovom slučaju nisu ispunjeni uslovi propisani članom 28. Zakonaovde\nKada obveznik PDV greškom obračuna PDV za promet dobara za koji je Zakonom propisano poresko oslobođenje bez prava na odbitak prethodnog poreza i iskaže obračunati PDV u računu koji je za taj promet izdao drugom obvezniku PDV, obveznik PDV − isporučilac dobara dužan je da tako iskazani PDV plati dok u novom računu ne ispravi iznos PDV. Obveznik PDV koji je za promet dobara iz člana 25. Zakonaovde izdao račun sa iskazanim PDV, može da ispravi taj iznos PDV ako obvezniku PDV izda novi račun u skladu sa Zakonom (u kojem, između ostalog, treba da navede odredbu Zakona na osnovu koje PDV nije obračunat). Ispravka greškom iskazanog PDV vrši se u poreskom periodu u kojem je izdat račun sa ispravljenim iznosom PDV.\nAko obveznik u računu za isporučena dobra i usluge iskaže veći PDV od onog koji u skladu sa ovim zakonom duguje, dužan je da tako iskazan PDV plati, dok u novom računu ne ispravi iznos PDV (član 44. stav 1. Zakonaovde). Prema stavu 2. istog člana Zakonaovde ispravka PDV iz stava 1. ovog člana vrši se u poreskom periodu u kojem je izdat račun sa ispravljenim iznosom PDV.


Sjajan start Lukića i Rusije - Sport - Dnevni list Danas\nPočetna » Sport » Sjajan start Lukića i Rusije\nIdealan debi novog selektora "zbornaje"\nSjajan start Lukića i Rusije\nO. N.26.11.2021. 21:56\nPredvođena srpskim stručnjakom, košarkaška selekcija najveće zemlje sveta ubedljivo savladala Italiju – 92:78.\nAko se po jutru dan poznaje, onda je Košarkaški savez Rusije uradio pravu stvar kada je nedavno na mesto selektora postavio srpskog stručnjaka Zorana Lukića, na čijem je debiju „zbornaja“ ubedljivo pobedila Italiju na startu kvalifikacija za Svetsko prvenstvo 2023. godine – 92:78.\nDomaćin meča u Sankt Peterburgu bio je u prednosti tokom većeg dela utakmice, ali se tek sredinom zadnje četvrtine odlepio na povelikih 15 poena prednosti. Rusija je u konačnoj statistici imala 25 asistencija i 12 trojki, a važnom trijumfu nad učesnikom letošnjih Olimpijskih igara u Tokiju najviše su doprineli Anton Astapkovič i Vladimir Ivlev, sa (po) 21. poenom. Kod „azura“ se ozdvojio Stefano Tonut (20).\nLukić je karijeru pored parketa počeo u Beopetrolu, posle čega je dve godine vodio drugi tim CSKA, pre nego što je preuzeo Nižnji Novogorod i u njemu ostao od 2008. do 2014. godine. Usledila je epizoda u Banvitu, ali se tu zadržao samo jednu sezonu, da bi 2017. ponovo postao šef stručnog štaba Nižnjija. Sa tog mesta je prošlog meseca promovisan u naslednika Sergeja Bazareviča.\nKošarkakošarkaška reprezentacija Rudijemundobasketreprezentacija ItalijeZoran LukićBeograd


Arhiva - Nacionalne zastve Izraela i Ujedinjenih Arapskih Emirata vijore se duž autoputa the agreement to formalize ties between the two countries, in Netanya, Israel, Aug. 17, 2020.\nViši izraelski zvaničnik u sredu je izrazio nadu da bi izraelski odnosi sa Ujedinjenim Arapskim Emiratima (UAE), sada obezbeđeni kroz mirovni sporazum, mogli da posluže kao model za odnose sa arapskim nacijama izvan domena bezbednosti.\n"Nekih datuma, samo se sećaš", napisala je Ambasada Izraela u Sjedinjenim Državama na Tviteru ove nedelje, uz fotografiju kojom se obeležavaju tri mirovna sporazuma Izraela sa arapskim susedima - Egiptom 1979, Jordanom 1994. i UAE 2020.\nGovoreći tokom virtuelne konferencije iz Jerusalima, Eliav Benjamin, direktor Koordinacionog sekretarijata Izraelskog ministarstva spoljnih poslova, rekao je da se njegova zemlja svakog mirnovnog sporazuma pridržavala "vrlo blisko", da bi zatim opisao sporazum sa UAE kao više punopravan, navodeći sedam radnih grupa koje su dve zemlje nedavno formirale kako bi "unele sadržaj u odnos".\nIako trgovina, investicije i delegacije koje bi se kretale tamo i nazad nedstaju u izralskim odnosima sa Egiptom i Jordanom, mnoge od tih aktivnosti "već se događaju" u odnosima sa UAE, rekao je Benjamin u sredu tokom brifinga. "Samo čekamo da to postane javno".\nPored pomoći "kompanijama koje žele da posluju i turistima koji žele da putuju", Benjamin kaže da će Izrael i UAE raditi zajedno na borbi protiv Kovida 19, kao i budućih pandemija.\nI dok je sporazum Izraela i UAE, koji su dogovorile Sjedinjene Države, bio iznenađenje prošlog meseca kada je objavljen, Benjamin kaže da je njegova zemlja radila na sporazumu dve decenije, intenzivnije tokom poslednje četiri godine tokom kojih su dva događaja bila značajna.\nTokom 2017, Izrael je otvorio formalnu misiju u Abu Dabiju, glavno gradu UAE, rekao je Benjamin. Misija je bila akreditovana kroz Međunarodnu agenciju sa obnovljivu energiju.\nU maju 2019, UAE s formalno pozvale Izrael da otvori svoj sopstveni paviljon na svetkosm ekspo sajmu planiranog za oktobar 2020. Ekspo je odložen do oktobra 2021m zbog pandemije koronavirusa.\nUpitan kada bi svečana ceremonija potpisivanja trebalo ad se održi, Benjamin je reako da će Bela kuća odabrati datum, što potvrđuje da Izrael i SAD rade "ruku pod ruku" po pitanju sporazuma, sa UAE.\nIzrael, rekao je on, se "nada, čeka i trudi" da slične sporazume postigne sa ostalim arapskim susedima, konačno i sa Saudijskom Arabijom, ključnim igračem u regionu i šire.\nPotvrđujući da je bilo "razvoja situacije" na saudijskom frontu, on je d odao da Saudijska Arabija "nije obavezno" naredna arapska zemlja koja će uspostaviti formalne odnose sa Izraelom.\nU međuvremenu, u potpisanom sporazumu koji je objavljen u izraelskim medijima, dogogodišnji ambasador UAE u Sjedinjenim Državama, Jusef Al Otiba, opisao je sporazum između njegove zemlje i Izraela kao "otključavanje kapije prema boljoj budućnosti na Bliskom istoku".\nUn je ukazao na podjednako važan deo sporazuma koji "zatvara vrata aneksiji i kreira novu dinamiku u mirnovnom procesu", misleći na ranije objavljenu izraelsku nameru da anektira - ili kako izraelska vlada govori - vrši suverenitet na teritorijama na Zapadnoj obali, koju su okupirali izraelski naseljenici, a za koje Palestinci tvrde da je njihova zemlja predaka.\nAl Otaiba napisao je da se njegova zemlja nada da će sporazum sa Izraelom "pomoći da se region pomakne iza problematične zaostavšine neprijateljstava i borbe, ka nadanoj sudbini mira i prosperiteta".\nPorparol izraelske ambasade u Vašingtonu rekao je za Glas Amerike u sredu da "Izrael ostaje predan mirovnom planu Sjedinjenih Država, onakvom kakvog ga je podvukao predsednik Tramp početkom 2020. Pomerajući se napred u našim odnosima sa UAE i, nadamo se, drugim zemljama ubuduće, ne menja tu našu predanost".\nPošto plan za Bliski istok koji je iznela Trampova administracija uključuje i ideju palestinske države, izraelska predanost tom planu teoretski ga obavezuje na nezavisnu palestinsku državu.\nBenjamin, izraelski zvaničnik koji se razgovarao sa novinarima na brifingu iz Jerusalima u sredu, naglasio je da Izrael želi da svoj mirovni sporazum sa UAE bude viđen sam po sebi, a ne kroz izraelsko-palestinsku prizmu, napominjući da je sveobuhvatni mirnovni plan mnogo širi od izraelsko-palestinskog pitanja, "ono što će se uopšte događati na Bliskom istoku".


Laguna - Bukmarker - Akademik Dragoslav Mihailović u sredu, 26. okrobra gost na štandu Lagune - Knjige o kojima se priča\nDragoslav Mihailović, srpski književnik, redovni član SANU, dobitnik mnogih književnih nagrada i priznanja, prevođen na više evropskih jezika, biće gost Lagune na Sajmu knjiga u Hali 1 u sredu od 13.30.\nČitaoci će imati priliku da se sretnu sa klasikom srpske književnosti i dobiju potpisan primerak knjige.\nLaguna je do sada objavila tri kultna Mihailovićeva romana: „Kad su cvetale tikve“, „Petrijin venac“, „Čizmaši“. U okviru sabranih dela Dragoslava Mihailovića, Laguna će u novembru objaviti zbirku pripovedaka „Uhvati zvezdu padalicu“. Pisac je prvi put uvrstio u ovu zbirku svoju novu priču „Četrdeset i tri godine“.


Novasloboda | Mostarski studenti na putu ka realizaciji svojih biznis ideja\nStudenti treće godine Ekonomskog fakulteta, Univerzitet “Džemal Bijedić”, pod mentorstvom doc.dr. Irme Dedić, kreirali su biznis planove, a na nedavno održanom takmičenju u biznis planiranju proglašene su najkreativnije biznis ideje.\nNakon održanog takmičenja, studenti sa najkvalitetnijim biznis idejama dobili su priliku da u prostorijama Fondacije, pred stručnom komisijom, predstave svoje projekte. Pet minuta da objasne poslovni model biznisa koji žele razviti bilo je dovoljno za dva studentska tima Ekonomskog fakulteta iz Mostara da oduševe žiri i dobiju investiciju vrijednu 3.000 KM za testiranje svog proizvoda i/ili usluge. Ova investicija predstavlja samo prvu fazu finansiranja studenskih ideja, ukupan iznos investiranja kojeg je fondacija spremna izdvojiti jeste 40 000KM po projektu.\nSa fakulteta ističu da su neizmjerno ponosni na timove koji su dobili investiciju za testiranje prototipa svojih biznis ideja: Tim čija je biznis ideja nosila naziv „Lahor“ (Hamdo Karaga, Meliha Boloban i Azra Duračić), te drugi tim „Nanine zdrave slastice“ (Edin Zubović, Amira Pirija i Azra Nimanović).\nbiznis planovi ekonomski fakultet Studenti


Iza prve Corvette C8 koja je stigla do 330 km/h stoji Hennessey (FOTO, VIDEO) - Zanimljivosti o automobilima\nTestirajući novorazvijeni izduvni sistem koji će uskoro činiti deo paketa poboljšanja na Corvetti osme generacije u američkoj tuning kompaniji Hennessey stigli su do 330 km/h.\nZasigurno neće biti jedini, ali u čuvenoj teksaškoj tuning kompaniji Hennessey mogu se pohvaliti da su prvi koji su sa Corvettom osme generacije stigli do 330 km/h, a najbolje od svega je što u Sealyu tvrde da je ostvarena brzina prve ‘Vette s centralno smeštenim motorom samo uvertira u priču na temu najpoznatijeg američkog sportskog automobila.\nIza upravljača Chevroletovog dvoseda u čiji je 6,2-litarski V8 motor (koji standardno razvija 500 KS) uz pomoć nitro-kita privremeno smešteno još 150 „konja“ bio je trkač i prvi čovek Hennesseyevog projekta Venom F5 John Heinricy kojem nije trebalo mnogo vremena da dostigne 330 km/h.\nPre nego što Hennessey predstavi najavljenu Corvettu C8 HPE1200 sa motorom koji će uz asistiranje dva turbopunjača razvijati 1200 konjskih snaga, pogledajte kako je testirana Corvetta stigla do „samo“ 330 km/h.\nPrvi BMW „podcast“ u Srbiji (VIDEO)


Istraživanje koje je rađeno povodom Svetskog dana čistih ruku, pokazalo je da u Srbiji ruke redovno pere 64,7 odsto stanovnika, dok ostalih 35, 3 odsto to skoro nikada ne čini, navodi Informer.\nStručnjaci upozoravaju koliko je to opasno, pošto se na rukama nalazi hiljade bakterija koje su direkti uzročnici bolestipoput zarazne žutice, dijareje, respiratorne infekcije... Bakterije koje se "lepe" za ruke nalaze se svuda oko nas, na telefonima, tastaturama, dečijim igračkama, tašnama, u toaletima, na kvakam, držačima u autobusu.\nEpidemolog Gradskog zavoda za javno zdravlje u Beogradu, dr Ivana Begović Lazarević kaže da pranje ruku sapunom predstavlja najefikasniju meru za prevenciju bolesti.\n- Ovi zvanični podaci vrlo su loši, jer pranje ruku sapunom prva je i javažnija preventivna mera koja sprečava infekcije. Pranje ruku sapunom sprečava prenos bakterija, parazita, virusa, koji su direktni uzročnici bolesti. Najčešće se putem prljavih ruku prenose bolesti stomaka, infekcije disajnih puteva, kože i oka. Zato je higijena ruku jako bitna. Vrlo je važno da decu od malih nogu navikavamo i naučimo koliko je važno da peru ruke i da prljavim rukama ne diraju usta i lice. Ruke treba prati pri ulasku u kuću , pre jela, nakon korišćenja toaleta, nakon igranja, korišćenja novca, gradskog prevoza... - naglašava dr Begović Lazarević.\nInfektolog Žarko Ranković kaže da se na prljavim rukama čoveka nalazi čak 3.200 bakterija, parazita, virusa, koje mogu da izazovu nekoliko desetina bolesti koje bi redovnim pranjem bile izbegnute, kaže Informer.\n- Srećom sve te bolesti u današnje vreme nisu smrtonosne ili za njih postoje vakcine, ali ugrožavaju imunitet i opšte zdravstveno stanje. Najčešće bolesto prljavih ruku su zarazna žutica, dizenterija i druge crevne infekcije. Čistoća, u ovom slučaju ruku, zaista jeste pola zdravlja i zato savetujemo ljudima, prevashodno zbog njih samih, da peru ruke. Ali ne samo da ih poliju sapunom propuste kroz vodu, već da ih trljaju nekoliko minuta između prstiju i nokate, pa tek onda da ih isperu - kaže on.


U Leskovcu 11 novoobolelih, u Domu za stare bez zaraženih korisnika - juGmedia\nU poslednja 24 sata stiglo je 113 rezultata iz Laboratorije “Vatreno oko Niš” i “Instituta za javno zdravlje” Niš, od kojih su 11 sa pozitivnim nalazom i svi su sa teritorije grada Leskovca.\nStruktura novoobolelih je 11 zaposlenih osoba, a trenutno se čeka 99 rezultata za testirane iz Jablaničkog okruga.\nPrema nezvaničnim, a pouzdanim saznanjima Zavod za javno zdravlje Leskovac vršio je preventivna testiranja u Ustanovi za odrasle i starije u ovom gradu i svi rezultati korisnika su negativni.\nInače, testiranje u ovom Ustanovi vršeno je zato što je prema podacima Ministarstva za rad, zapošljavanje, boračka i socijalna pitanja koji su objavljeni juče, korona virus potvrđen u Gerontološkom centru u Leskovcu.\nDirektorka ove Ustanove Gordana Savić danas nije odgovarala na naše pozive, tako nismo došli do podataka da li među zaposlenima ima obolelih od korona virusa.\nNaknadno saznajemo da ni među zaposlenima nema obolelih.\nUstanova za odrasle i straije


Turski predsjednik Redžep Tajip Erdogan istakao je da je auto-put Beograd-Sarajevo put mira, te poručio da će Turska nastaviti da podržava mir na Balkanu, kao i evroatlantski put tih zemalja.\n"Održaćemo trilateralni sastanak Turske, Srbije i BiH, koji dugo nije održan. Mi ćemo otpočeti projekat auto-puta Beograd-Sarajevo. To će biti most mira, koji će povezivati srca naroda u regionu", rekao je Erdogan na zajedničkoj konferenciji za novinare sa predsjednikom Srbije Aleksandrom Vučićem.\nErdogan je naglasio da želi da svi projekti Turske i Srbije budu korisni za obje zemlje i za region, te dodao da će kamen temeljac za most na Savi povezivati Srbiju i BiH i prenijeti značajnu poruku za cijeli region.\nOn je rekao da će sve ono o čemu je razgovarao sa Vučićem imati veliki pozitivan uticaj na cio Balkan.\nPrema njegovim riječima, Turska pokušava da pomogne zemljama regiona da postojeće probleme ostave za sobom.\nErdogan je naveo da je oduševljen izložbom koja je priređena povodom 140 godina od uspostavljanja diplomatskih odnosa Srbije i Turske i da je ponosan na zajednički arhiv dvije države.\nOn je naglasio da je sa predsjedikom Srbije, kojeg je nazvao uvaženim prijateljem, imao plodne razgovore, kao i da su dokaz toga devet sporazuma, koji su potpisani između dvije delegacije i koji su dalje ojačali saradnju Srbije i Turske.\nErdogan je rekao da će tokom njegove posjete biti otvoreno šest fabrika i položen kamen temeljac za još jednu, te istakao da želi da vidi nastavak turskih investicija u Srbiji.\nOn je napomenuo da je na snazi Sporazum o slobodnoj trgovini, te da je sa Vučićem dogovorio dvije milijarde dolara robne razmjene kao kratkoročan cilj i pet milijardi dolara kao dugoročan cilj.\nTurski predsjednik je izrazio zadovoljstvo što je u posjeti Srbiji poslije dvije godine i to na 140 godina od uspostavljanja diplomatskih odnosa dvije države.\nRedžep Tajip Erdogan Srbija autoput


15. septembar 2021. Predsednik Narodne skupštine sastao se sa Grupom prijateljstva Francuska-Zapadni Balkan\nSusret predsednika Narodne skupštine i Grupe prijateljstva Francuska-Zapadni Balkan\nPredsednik Narodne skupštine Ivica Dačić primio je danas Grupu prijateljstva Francuska-Zapadni Balkan iz Senatu Francuske, na čelu sa senatorom Martom de Sidrak.\nNa početku sastanka, predsednik Skupštine Ivica Dačić poželeo je dobrodošlicu francuskim kolegama i izrazio nadu da su svi prethodni sastanci sa srpskim zvaničnicima prošli uspešno. Takođe je ukazao na značaj direktnih kontakata, posebno uzimajući u obzir iskonsko prijateljstvo koje povezuje dva naroda još od Prvog svetskog rata.\nŠef srpskog parlamenta podvukao je opredeljenje Srbije da razvija saradnju sa Francuskom na svim nivoima, posebno imajući u vidu da dve zemlje imaju potpisan Sporazum o strateškom partnerstvu.\nGovoreći o parlamentarnoj diplomatiji, predsednik parlamenta Dačić podsetio je na činjenicu da je u protekle dve godine zabeleženo više uzajamnih poseta i dodao da Poslaničku grupu prijateljstva sa Francuskom broji 91 član iz različitih političkih partija. Izrazio je zadovoljstvo razvojem saradnje, ali je takođe rekao da se isti može dodatno unaprediti razmenom parlamentarnih poseta na najvišem nivou. Stoga je iskoristio priliku da uputi poziv predsednicima Narodne skupštine i Senata Francuske, ali je izrazio i spremnost da lično poseti Francusku.\nMarta de Sidrak, senator i predsednik regionalne grupe prijateljstva za zemlje Zapadnog Balkana pozdravila je prisutne i izrazila zadovoljstvo povodom posete Narodnoj skupštini Republike Srbije.\nIstakla je da je poseta Srbiji realizovana u okviru posete zemljama Zapadnog Balkana, koje teže priključenju Evropskoj uniji. Upoznala je prisutne da Regionalna grupa prijateljstva za zemlje Zapadnog Balkana ima delegirane predsednike za svaku zemlju.\nMarta de Sidrak je izrazila zadovoljstvo zbog svih sastanaka tokom posete, kao i mogućnošću da se francuski parlamentarci bolje upoznaju sa procesom evrointegracija Srbije, ustavnih reformi, reformi pravosuđa i procesom međustranačkog dijaloga. Takođe je istakla da će preneti pozive upućene predsednicima oba doma francuskog parlamenta, uz nadu da će se i poseta srpske delegacije Parizu realizovati uskoro.


Brnabić je kazala da je prognoza za drugi kvartal bila 10,2 odnosno 10,5 odsto, konstatujući da će rast u drugom kvartalu biti bolji od prognoziranog.\n"Imaćemo bolju situaciju u budžetu krajem godine tako da ćemo moći da iz budžetske rezerve opet izdvojiti sredstva za lokalne samouprave", rekla je Brnabić odgovarajući na pitanje poslanika SDPS Muamera Bačevca o transferu novca iz budžeta Novom Pazaru.\nBačevac je rekao da je još bivši ministar Mlađan Dinkić odredio najmanji transfer za Novi Pazar u državi, ali i da je vlast SNS imala sluha za tu nelogičnost pa je prebacivala novac iz rezervi, ali kaže da to nije dovoljno.\nS tim u vezi, pitao je premijerku može li se to promeniti, a Brnabić je odgovorila da će sa ministrom finansija Sinišom Malim i ministarkom državne uprave i lokalne samouprave Marijom Obradović videti da se taj sistem revidira.\n"Taj čitav sistem je prilično nakaradno napravljen i dugo nije revidiran. Obećavam da ćemo pogledati taj sistem i krajnje je vreme da ga promenimo i revidiramo", poručila je Brnabić.\n"Jedan od signala da izlazimo iz pandemijske krize": Šta znači PRIVREDNI RAST OD 15 ODSTO?\n"PRIVREDNI RAST OVE GODINE 6 ODSTO" Brnabić: Srpska ekonomija u prvom kvartalu najbolja u Evropi\n"PRE KRAJA GODINE U IZGRADNJI 9 AUTOPUTEVA" Vučić: Očekujemo rast od 13 odsto u drugom kvartalu\n"Trudićemo se da to bude i malo više" Brnabić: Minimalni rast BDP-a ove godine šest odsto


CEAS otvoreno pismo predsedniku Srbije Borisu Tadiću povodom rezolucije Evropskog parlamenta o Srebrenici - Centar za evroatlantske studije - CEAS\nCEAS smatra da bi što skorije usvajanje ove Rezolucije u našem parlamentu, a za šta ne vidimo prepreke imajući u vidu skupštinsku većinu koja tvrdi da je potpuno posvećena i evropskim integracijama i saradnji sa Hagom, bilo višeznačno korisno za Srbiju. Srbiji je potrebna institucionalna podrška i podstrek u procesu suočavanja sa nedavnom prošlošću. Srbiji je potreban institucionalni čin koji bi porodicama i sunarodnicima žrtava genocida u Srebrenici pokazao da država Srbija razume razmere i prirodu zločina u Srebrenici. Takav gest bi nesumnjivo naišao na pozitivne reakcije u regionu, EU i u zemljama članicama. Moguće je da bi takav potez naišao na povoljne reakcije i u Holandiji koja se trenutno protivi odmrzavanju prelaznog Sporazuma o stabilizaciji i pridruživanju Srbije sa Evropskom unijom.\nPredsedniče Tadiću, EU će u decembru ove godine ponovo razmatrati mogućnost odmrzavanja spomenutog sporazuma, a za taj period se najavljuje i poseta holandskog ministra spoljnih poslova, Maksima Ferhagena Srbiji. CEAS vas podseća da ne postoje institucionalne prepreke da se spomenuta rezolucija do tada ne stavi na dnevni red Skupštine Srbije. Korist od ovakvog gesta bi bila velika, a vidljive prepreke za tako nešto ne postoje.\nCEAS vas podseća da je odrednica genocid već korišćenja u presudi Haškog tribunala, sa kojim po ocenama naših zvaničnika Srbija u potpunosti sarađuje, generalu Krstiću. Genocid se jasno spominje i u presudi Međunarodnog suda pravde u sporu po tužbi Bosne i Hercegovine protiv Srbije i Crne Gore za kršenje Konvencije o sprečavanju i kažnjavanju zločina genocida iz februara 2007. godine. Sud je presudio da je Srbija prekršila svoje obaveze iz Konvencije tako što nije sprečila genocid, i što je propustila da\nMeđunarodnom tribunalu za bivšu Jugoslaviju preda Ratka Mladića, optuženog za genocid i saučesništvo u genocidu. Sud je, takođe, utvrdio da je Srbija prekršila i svoju obavezu da poštuje privremene mere koje je on naredio 1993. godine, utoliko što je propustila da preduzme sve mere u svojoj moći kako bi sprečila genocid u Srebrenici. U presudi iz 2007. se jasno navodi da Srbija mora "odmah da preduzme efektivne korake kako bi osigurala puno poštovanje obaveze da kažnjava izvršenje genocida, te da sve pojedince optužene za genocid prebaci u Haški tribunal i da u potpunosti sarađuje sa Tribunalom.“\nPredsedniče Tadiću, CEAS vas podseća na izjavu vašeg tadašnjeg savetnika Jovana Simića da presuda Međunarodnog suda pravde obavezuje Srbiju da se jasno distancira od ratnih zločina te da Skupština mora da donese jasnu rezoluciju u kojoj osuđuje genocid u Srebrenici. Ako Srbija to ne bude uradila, prema njegovim rečima, ona neće moći da se poziva na međunarodno pravo u drugim slučajevima, a mogle bi da usled posledice. Indikativno, srpska vlada i vi lično ste u predhodnom periodu uložili ogromne vremenske i političke resurse da baš pred Međunarodnim sudom pravde obezbedite raspravu o legalnosti jednostranog proglašenja nezavisnosti Kosova, ali do jeseni 2009. niste uspeli da ispunite obaveze prema tom sudu iz drugog spora, a kamo li da uhapsite i isporučite Ratka Mladića.\nPredsedniče Tadiću, da li ćete dopustiti da se Srbija ogluši i o poziv Evropskog parlamenta, važnog tela Evropske unije, u trenucima kad najavljujete kandidaturu za članstvo Srbije u EU. Ako su vaše, i izjave zvaničnika naše vlade, iskrene i tačne vladajuća koalicija ne bi smela da ima problema da bar za usvajanje pomenute Rezolucije EP, ako ne i vlastite rezolucije, obezbedi potrebnu većinu.


Obeležavanje svetskog dana bez automobila - Telegraf.rs\n23/09/21 | 17:19\nDodeljeni bicikli najboljim učenicima\nNovi Sad je juče obeležio Svetski dan bez automobila, u čemu su, i pored kiše, učestovali mnogi građani. Od centra grada provozali su se ulicama Novog Sada do Štranda, gde je gradonačelnik Miloš Vučević pozdravio sve učesnike. Tom prilikom, zajedno sa predstavnicima kompanija koje su obezbedile 60 bicikli, podelio je dvotočkaše kao nagradu najboljim učenicima Novog Sada za uloženi trud i postignute rezultate.\nKompanija Neoplanta pridružila se obeležavanju Svetskog dana bez automobila, donacijom 18 Široooko Capriolo bicikli. Kako je rekao Saša Ćirić, direktor marketinga Neoplante, komanije koja nosi latinski naziv Novog Sada, grada sa kojim su neraskidivo povezani, njihova je želja da se u njemu živi zdravije, sa manje smoga i više vremena provedenog u vožnji biciklom.\n- Upravo zahvaljujući obrazovanim i vrednim ljudima, naša kompanija je uspela da postane lider u mesnoj industriji. Zato želimo da naše vrednosti promovišemo i među mladim ljudima, kako bi nam budućnost bila u sigurnim rukama - naveo je na kraju Ćirić.


Podeljeni ugovori o finansiranju omladinskih projekata - JUGPRESS\nPodeljeni ugovori o finansiranju omladinskih projekata\nPostavio: Jugpress 12 Avgusta, 2019\nU prostorijama Omladinskog kluba grada Leskovca podeljeni su ugovori o finansiranju omladinskih projekata koji za cilj imaju promociju aktivizma i volonterizma mladih. Ovu akciju Grad Leskovac preko Kancelarije za mlade sprovodi već pet godina, a podržano je preko 60 projekata sa više 5,5 miliona dinara. Ove godine je podržano 13 projekata, a vrednost uloženih sredstava je 1,5 miliona dinara.koje je uručio gradonačelnik Leskovca Goran Cvetanović i ujedino čestitao Međunarodni dan mladih.\n„Ovaj dan se u celom sveteu obeležava sa ciljem da se skrene pažnja na probleme, kulturna i pravna pitanja omladine, učenika i studenata. Mladi su ne samo buduća nego i sadašnja pokretačka snaga društva i sve što radimo radimo za i zbog njih. Preko programa „Aktiviraj se“ mi motivišemo naša mlade da urade nešto korisno za sebe, za zajednicu u kojoj žive, da razvijaju humanost i kreativnost, budimo njihove potencijale i inovativne ideje.“\nU ime mladih čiji će projekti biti finansirani zahvalio se Nikola Pantić, čije udruženje “TomorrowLe” već tri godina organizuje festival alternativne muzike.\n„Ove godine smo odlučili da 30. avgusta u Gradskom parku organizujemo humanitarni događaj i zahvalan sam svim muzičarima koji će nastupiti bez honorara. Ovo je način da pomognemo bolesnoj i siromašnoj deci u Srbiji.“


Vesti online / Sport / Fudbal / FIFA: Suarez ipak ne može da trenira u svom klubu\nFIFA: Suarez ipak ne može da trenira u svom klubu\nSvetska fudbalska federacija (FIFA) je saopštila da urugvajski reprezentativac Luis Suarez ipak ne može da trenira sa svojim klubom tokom suspenzije, iako je prethodno rečeno drugačije.\nPredsednik Disciplinske komisije FIFA Klaudio Sulser je rekao da Suarez može da trenira sa svojim klubom tokom višemesečne suspenzije, koju je dobio pošto je tokom utakmice sa Italijom na Svetskom prvenstvu za rame ugrizao Đorđa Kjelinija.\n"Ne možete da ograničite fudbaleru pravo da trenira jer bi to bilo protiv propisa", rekao je Sulser, a preneli su brazilski mediji.\nMeđutim, portparol FIFA je kasnije demantovao te tvrdnje.\n"To nije tačno. Klaudio Sulser je samo rekao da Suarez može u klubu da obavi medicinske preglede zbog transfera, ali ne može da se bavi bilo kakvom fudbalskom aktivnošću u koju je uključen i trening", rekao je portparol FIFA, prenosi portal goal.com.\nSuarezov klub Liverpul i čelnici Barselone pregovaraju o transferu napadača na Kamp Nou, a suspenzija neće uticati na potencijalni transfer.\nFUDBAL Pele: Kazna Suarezu je dobar primer za ostale


Uručene nacionalne stipendije konkursa "Za žene u nauci" - Pokazivač\nUručene nacionalne stipendije konkursa “Za žene u nauci”\nDobitnice nacionalnih stipendija konkursa „Za žene u nauci“ Dragana Ilić, Jovana Grahovac i Aleksandra Dimitrijević nagrađene su za izuzetan naučnoistraživački rad u oblasti prirodnih nauka. Ovogodišnje dobitnice nagrađene su za naučnoistraživačke projekte u oblastima astrofizike, biotehnologije i biohemije, a stipendije u iznosu od pet hiljada evra, koje je obezbedila kompanija Loreal Balkan su im dodeljene kao podsticaj da unaprede svoj naučno istraživački rad i nastave da se bave naukom u Srbiji. Na konferenciji za novinare održanoj, u sredu 8. oktobra 2014. godini, u Vladi Republike Srbije, ministar prosvete, nauke i tehnološkog razvoja dr Srđan Verbić čestitajući dobitnicama istakao je da je uveren da će nagrađene mlade naučnice svojim primerom inspirisati mnoge druge naučnice, kao i studentkinje i učenice koje tek treba da se opredele za naučnu karijeru. On je naveo da su žene ređe na čelu timova istraživača, uz napomenu da trenutno kod nas 33 odsto projekata vode pripadnice ženskog pola i da novčani iznos treba da bude podsticaj za unapređivanje naučno-istraživačkog rada i razvijanje naučnog potencijala. On je dodao i da naučnice u našoj zemlji često rade više, ali napreduju sporije od svojih kolega. On je ukazao na to da najveći do sada projekat Evropske unije za istraživanje i inovacije “Horizont 2020” želi da podrži i ohrabri žene koje doprinose naučnom napretku. Ministar se zahvalio i UNESKO i kompanije Loreal Balkan na velikoj podršci ovim naučnicama.\nProjekat nacionalnih stipendija „Za žene u nauci“ u Srbiji je pokrenut 2010. godine, u partnerstvu Nacionalne komisije za UNESKO, Loreal Balkan i Ministarstva za prosvetu, nauku i tehnološki razvoj. Od tada se svake godine dodeljuju tri stipendije talentovanim i perspektivnim mladim ženama koje se bave naučnoistraživačkim radom u Srbiji, čime se podržava njihovo dalje naučno i profesionalno usavršavanje. Globalni program „Za žene u nauci“ imaza cilj da promoviše i ohrabri žene koje doprinose naučnom napretku u celom svetu.\nBrigite Štedler, generalna direktorka Loreal Balkan istakla je da je do sada nagrađeno 2000 mladih naučnicaiz više od 100 zemalja širom sveta, čija istraživanja u različitim oblastima predstavljaju značajna naučna dostignuća. Pomoćnik ministra za tehnološki razvoj, transfer tehnologija i inovacioni sistem dr Nikola Tanić, kao i predstavnik Nacionalne komisije za UNESKO Mira Nikolić, načelnica Odeljenja za Ujedinjene nacije u Sektoru za multilateralnu saradnju Ministarstva spoljnih poslova, dali su podršku i čestitali dobitnicama. Dobitnice su ukratko predstavile svoje projekte.\nDragana Ilić, rođena je 11. decembra 1978. godine u Sarajevu. Diplomirala je na Matematičkom fakultetu u Beogradu 2002. godine na smeru astrofizika, gde je i odbranila magistarski rad 2005. godine i doktorirala 2008. godine. Trenutno radi kao docent na Matematičkom fakultetu Univerziteta u Beogradu, a uža oblast interesovanja joj je spektroskopija aktivnih galaktičkih jezgara i metode određivanja parametara crnih rupa u centru galaksija. Član je Međunarodne astronomske unije i Evropskog astronomskog društva i autor je brojnih radova od međunarodnog značaja.\nJovana Grahovac, rođena je 17. januara 1982. godine u Novom Sadu. Diplomirala je 2006. godine na Tehnološkom fakultetu Univerziteta u Novom Sadu, na smeru mikrobiološki procesi. Master i doktorske studije iz oblasti biotehnologije završila je na istom fakultetu na kojem je zaposlena u zvanju docenta na Katedri za biotehnologiju i farmaceutsko inženjerstvo. Njen naučno-istraživački rad posvećen je razvoju biotehnoloških postupaka za proizvodnju biogoriva, antibiotika i pomoćnih lekovitih sredstava ka i biotehnoloških preparata za zaštitu bilja. U 2012. godini je proglašena za najboljeg mladog naučnika i saradnika Tehnološkog fakulteta Univerziteta u Novom Sadu.\nAleksandra Dimitrijević, rođena je 10. decembra 1984. godine u Beogradu. Diplomirala je na Hemijskom fakultetu Univerziteta u Beogradu na Katedri za biohemiju. Doktorirala je 2011. godine na istoj katedri kao najmlađi doktor nauka na Hemijskom fakultetu. Od 2012. godine nalazi se na postdoktorskim studijama na Univerzitetu u Kaliforniji. Oblast naučnog interesovanja su joj enzimologija, posttranslacione modifikacije proteina i njihova uloga u neurodegenerativnim bolestima. Budući da je na postdoktorskim studijama u Kaliforniji u ime dobitnice Dimitrijević, nagradu je preuzela njena koleginica Jovana Trbojević Ivić, koja je završila master studije biohemije na Hemijskom fakultetu u Beogradu i nastavlja doktorske studije u istoj istraživačkoj grupi u kojoj je Aleksandra Dimitrijević.\nPrethodni tekstATELJE Žike Rankovića: KAKO SMO POBEDILI PRAZNINU ( ulje na platnu 80×60)


Iskustvo povezivanja za buduće digitalne generacije - Tehnologije - Dnevni list Danas\nPočetna » Tehnologije » Iskustvo povezivanja za buduće digitalne generacije\nIskustvo povezivanja za buduće digitalne generacije\nNa najvećem svetskom sajmu potrošačke elektronike u Las Vegasu, koji se tradicionalno održava početkom januara (ove godine od 8-11) Bil Gejts (na fotografiji) je izložio svoju viziju „iskustva povezivanja“ koje će po njemu obeležiti deceniju pred nama. Jedan od načina tog povezivanja biće i novi operativni program Majkrosoft, Vista, koji je na ovogodišnjem sajmu premijerno demonstriran.\nNa najvećem svetskom sajmu potrošačke elektronike u Las Vegasu, koji se tradicionalno održava početkom januara (ove godine od 8-11) Bil Gejts (na fotografiji) je izložio svoju viziju „iskustva povezivanja“ koje će po njemu obeležiti deceniju pred nama. Jedan od načina tog povezivanja biće i novi operativni program Majkrosoft, Vista, koji je na ovogodišnjem sajmu premijerno demonstriran. Postoji hardver, a postoje i digitalni sadržaji koje ljudi žele da koriste, samo je pitanje njihovog povezivanja još nerešeno, istakao je Gejts.\nProizvodni menadžer Majkrosofta Džastin Hačinson prikazao je nove odlike Viste, koje, po oceni posmatrača, treba da opovrgnu uvreženu predstavu da je Epl najpogodniji za kreativno računarstvo. Među specifičnim odlikama novog operativnog sistema nalazi se i alatka za bekapovanje dokumenata, zatim nova alatka za DVD foto galeriju i softver koji ispravlja greške u digitalnim fotografijama.\nRobi Bah, predsednik odseka zabavnih uređaja u Majkrosoftu, rekao je da je kompanija do kraja 2006. prodala preko 10 miliona Xbox uređaja za igrice. Vlasnici ovih konzola moći će da preko njih koriste usluge IPTV (internet protokol TV) i da uživo prate TV programe putem interneta. Gejts je najavio i novi proizvod u saradnji s HP, koji će korisnicima omogućiti da sve podatke drže na centralnom uređaju i da im pristupaju sa više uređaja, povrezanih Windows operativnim sistemom, kao što su Zune portabl muzički plejer, Xbox 360, PC i telefoni. Windows Home Server je sistem skladištenja koji može da sačuva podatke do 1 terabajta.\nFotografije, muzika i video snimci mogu se sačuvati u tom sistemu a njima se pristupa iz mnogih drugih uređaja kod kuće ili sa daljine, putem interneta.\nInternet najbolji savetnik za šoping\nBitka za prevlast na tržištu televizora


FT: Rastu tenzije, Huawei vratio zaposlene Amerikance u domovinu – Vijesti-x.com\nFT: Rastu tenzije, Huawei vratio zaposlene Amerikance u domovinu\nKineski tehnološki gigant Huawei naredio je svojim zaposlenima da otkažu tehničke sastanke sa kontaktima iz Sjedinjenih Američkih Država i poslao u domovinu brojne američke radnike koji su radili u sjedištu te firme u Kini, javio je danas britanski list Fajnenšel tajms.\nPotezi kineske kompanije dolaze u vrijeme rastućih tenzija između SAD i Kine oko trgovine i tehnologije, u kojoj je Huawei glavna meta Vašingtona.\nBritanski list je prenio riječi glavnog stratega Huawei-a Danga Venšuana da su američki državljani, zaposleni u sektoru za istraživanje i razvoj, vraćeni u domovinu prije dvije nedelje, pošto su kineska kompanija i njenih 68 filijala stavljeni na crnu listu Ministarstva trgovine SAD. Time je američkim firmama zabranjeno da prodaju tehnologiju Huaveju bez odobrenja vlade SAD.\nDang je rekao i da je Huawei ograničio interakcije između svojih zaposlenih i američkih državljana, navodi FT.\nHuawei nije želio da komentariše navode britanskog lista.\nKinesko ministarstvo trgovine objavilo je danas da će sačiniti listu stranih preduzeća, organizacija i pojedinaca koje smatra „nepouzdanim entitetima“, što je vjerovatno odgovor na američku crnu listu.\nJuni “nastavlja” tamo gdje je maj “stao”: Kiša, pljuskovi, grmljavina\nAjkula kružila oko žene dok su turisti vrištali sa obale


Kurs i obuka za tim i timski rad - Audio verzija\nDobro je poznato da je u mnogobrojnim kompanijama način organizacije poslovanja takav da uključuje timove ljudi specijalizovanih za ispunjenje određenih radnih zadataka. Međutim, ono što predstavlja prepreku u napretku njihovog poslovanja jeste činjenica da mnogi ljudi koji su zaduženi za organizaciju timova nemaju dovoljno stručnih znanja o tome kako se treba ponašati u tom slučaju, to jest nisu u potpunosti ovladali znanjima koja se odnose na način funkcionisanja rada u timu, a sa ciljem da se poslovanje određene kompanije u velikoj meri poboljša. Upravo takvim ljudima je namenjen kurs i obuka za tim i timski rad koju preko cele godine organizuje Akademija Oxford za sve zainteresovane. A pomenućemo i to da polaznik ne mora prvenstveno da bude zaposlen u nekoj organizaciji kao vođa tima, već može da bude i svako ko želi da nauči osnove timskog rada.\nPredviđeno je da obuka i kurs za tim i timski rad bude organizovana u skladu sa odredbama jasno definisanog plana u prostorijama mnogobrojnih poslovnica pomenute institucije, ali je u ponudi i online kurs, a koji svaki zainteresovani polaznik može da pohađa od kuće i to preko softvera koji je za tu namenu posebno osmišljen. Izuzev toga, važno je naglasiti i da je u našoj ponudi kako grupna vrsta nastave, tako i individualna, te svaki zainteresovani polaznik ima pravo da je pohađa u paru, to jest prema pravilima koja su vezana za takozvanu poluindividualnu obuku. A o svemu ovome bi pojedinačni polaznik trebalo ovlašćeno lice organizatora da obavesti kada bude vršio prijavljivanje, što može može da učini kako lično u prostorijama poslovnica zvaničnog organizatora, tako može da se prijavi za pohađanje pomenutog kursa i putem telefona ili mejla.\nSvaka od pomenutih vrsta nastave predviđa jasan način organizovanja, a sa čime ću svaki prijavljeni biti podrobno upoznat. Preciznije, samo se kod grupnog tipa kursa prethodno određuju dinamika i termini održavanja, a ukoliko neekog polaznika interesuje poluindividualni ili individualni kurs i obuka za tim i timski rad, onda on ima praktično odrešene ruke, jer mu je dopušteno da se sa nadležnim predavačem dogovori oko svega toga, pa čak i oko datuma početka. A kod grupne vrste obuke se prvo uvek mora sačekati formiranje grupe i to one u kojoj treba da bude prisutno minimalno 4 polaznika, a nakon toga oni dobijaju informacije o datumu početka, te isto tako i o tačnim terminima, ali i o dinamici.\nKurs i obuka za tim i timski rad - nastavni plan i program?\nSa odrednicom reči tim na engleskom jeziku će se prvo upoznati svi polaznici pomenute obuke, tako da će naučiti da je to skraćenica od T – team, E – everyone, A – achieve i M – more. Zatim će predavči ukratko uputiti sve prisutne u čuvene 4 etape koje su važne za kreiranje jednog tima, to jest upoznaće ih sa njegovim formiranjem i takozvanim pobunjivanjem tima, te sa normiranjem i na kraju sa delovanjem tima.\nNakon toga se obuka i kurs za tim i timski rad usmerava pojedinačno na osnovne karakteristike svake od tih faza, da bi potom polaznici stekli znanja koja se odnose na uslove, to jest faktore koje bi trebalo ispuniti da bi svaka od tih faza bila maksimalno uspešna.\nNaučiće isto tako i na koji način je potrebno definisati cilj koji konkretni tim treba da ispuni, a zatim i kako se raspoređuju određeni zadaci koje svaki pojedinačni član tima ima obavezu da ispoštuje. Biće govora i o razvoju timskog duha među članovima, a kako bi se postiglo njegovo besprekorno funkcionisanje.\nUz sve to će obuka i kurs za tim i timski rad ponuditi prisutnima šansu da se na primerima iz prakse upoznaju sa brojnim problemima koji mogu da se jave u toku svake od pomenutih faza, te će im objasniti i kako je najbolje pristupiti njihovom rešavanju, a da bi se formirani tim održao i, naravno bio uspešan. Steći će znanja i o grupacijama i to i o takozvanim horizontalnim, ali i o vertikalnim, te će im biti predstavljene osnove uspešne komunikacije među članovima tima, odnosno između zaposlenog i vođe tima.\nProfesori će polaznike upoznati i sa pravilima kojih bi valjalo da se pridržavaju ukoliko žele da njihov tim bude efikasan, a kako bi bio u stanju da ispuni sve ciljeve koji su zadati. Biće govora i o bezbednosnim obavezana koje je lider tima dužan da ispuni, ali i o društvenim potrebama koje takođe moraju da budu zadovoljene da bi jedan tim mogao da funkcioniše u skladu sa pravilima.\nTrebalo bi da svako koga interesuje kurs i obuka za tim i timski rad bude svestan činjenice da su znanja koja će tom prilikom steći moći da iskoristi u praksi, ali isto tako mora da zna i da je to samo temelj za njegovu buduću profesionalnu nadogradnju, jer tim lider koji je uspešan neprekidno usavršava stečena znanja.\nKada i gde se održava kurs i obuka za tim i timski rad?\nNa teritoriji cele Srbije, to jest u svakom onom gradu u kome organizator ima poslovnicu se održava obuka i kurs tim i timski rad, a u skladu sa jasno definisanim programom, te zainteresovani polaznici imaju mogućnost i da pohađaju online kurs.\nVreme održavanja ove obuke će zavisiti samo od izbora pojedinačnog polaznika vezano za vrstu nastave koju želi da pohađa, pošto su u ponudi individualni, grupni i polu individualni kurs i obuka za tim i timski rad.\nAko se neko odluči za grupnu nastavu, to znači i da on prihvata dinamiku i termine, a koje tada može samo organizator da definiše. Da bi ta vrsta nastave mogla da bude organizovana, potrebno je da se za njeno pohađanje prijavi najmanje četiri osobe, jer je to uslov za formiranje grupe u kojoj može biti najviše prisutno njih osmoro u isto vreme. Način na koji se organizuje poluindividualna i individualna obuka je sasvim drugačiji, jer svaki pojedinačni polaznik u tom slučaju datum početka, kao i dinamiku i termine ima obavezu da precizira sa nadležnim predavačem.\nNa koji način se organizuje obuka i kurs za tim i timski rad?\nNačin na koji se kurs i obuka za tim i timski rad organizuje podrazumeva da svaki pojedinačni polaznik treba da izabere između poluindividualne, grupne i individualne nastave, ali isto tako i da odluči da li će obuku pohađati online ili u našim poslovnicama.\nIndividualna i poluindividualna obuka i kurs za tim i timski rad se odnose na onaj tip nastave koji podrazumeva dogovaranje između polaznika i predavača i to o svim detaljima, a što uključuje datum početka, kao i dinamiku, ali i termine, dok se grupni kurs organizuje na sasvim drugačiji način. Naime, u tom slučaju zainteresovani polaznik ima obavezu prvo da sačeka prijavljivanje dovoljnog broja zainteresovanih, to jest formiranje jedne grupe, ali i da se pridržava dinamike i termina koje isključivo ima pravo da definiše organizator u tom slučaju. A svi ovi podaci važe za obe vrste nastave koje su u ponudi, bez obzira da li polaznik želi da ovu obuku preko interneta ili je zainteresovan da to učini u okviru naših poslovnica.\nKoliko traje kurs i obuka za tim i timski rad?\nObuka i kurs za tim i timski rad traje ukupno 2 dana, to jest 12 školskih časova, pa će stoga svaki polaznik koji bude odabrao grupni tip nastave morati da u potpunosti ispoštuje sve što organizator navede. A to se prvenstveno odnosi na termine održavanja kursa, odnosno na dinamiku, stim da tom prilikom prvo mora da se formira grupa i u njoj mora da bude najmanje četiri prijavljena polaznika, pošto je to svakako osnovni uslov za početak grupne vrste obuke. Imamo obavezu da pomenemo i to da u sklopu jedne grupe može da bude prisutno maksimalno 8 osoba, te da po ispunjenju uslova vezanog za formiranje grupe svi koji su izvršili prijavu dobijaju obaveštenje o detaljima.\nUkoliko polaznik bude odabrao da pohađa poluindividualni ili individualni kurs, on će svakako morati da ispoštuje predviđeni fond od 12 školskih časova, ali dinamika može biti drugačija nego kod grupne, to jest polaznici sa profesorom dogovaraju detalje (datum početka, dinamika, termin).\nVrste i faze razvoja timova\nUloge u timu i rukovođenje timom\nKomunikacija u okviru tima\nUpravljanje i rešavanje konflikata\nIndvidualna nastava: 12,000 RSD\nSpisak gradova za tim i timski rad


O ozbiljnosti cele priče svedoči tvrdnja Španaca da je trener Havijer Bordalas baš "zagrejan" za angažovanje Srbina koji bi mu se idealno uklopio u planove za nastavak sezone.\nSa druge strane i nekadašnji reprezentativac Srbije verovatno ne bi imao ništa protiv realizacije transfera s obzirom na to da od početka sezone više nije neprikosnoven u startnih 11 Kristal palasa, kao što je to bio slučaj prethodnih godina.\nValensija se trenutno nalazi na desetom mestu Primere sa šest bodova zaostatka u odnosu na petoplasiranu Barselonu. Katalonci trenutno zauzimaju poziciju koja vodi u Ligu Evrope.\nSport fudbal Luka Milivojević FK Valensija FK Kristal Palas prelazni rok


Si Đinping kineskoj vojsci: " Spremite se za rat u bilo kojoj sekundi" | WebTribune\nHome SPEKTAR Si Đinping kineskoj vojsci: ” Spremite se za rat u bilo kojoj sekundi”\nU svom prvom obraćanju oružanim snagama zemlje ove godine, kineski predsednik Si Đinping naglasio je potrebu za „konstantnom borbenom spremnošću“.\nTakođe je naložio KNA da „znatno poveća“ upotrebu tehnologije u svojim vežbama i da bude u toku sa najnovijim vojnim i tehnološkim dostignućima.\n„KNA mora povećati integraciju nove opreme, novih snaga i novih borbenih područja u sisteme za obuku i borbu“, rekao je on.\nPrimetno je da su Sijeve primedbe o trenutnoj „frontalnoj vojnoj borbi“ KNA predstavljale odstupanje od prethodnih naredbi za otvaranje godine – uključujući 2020. – koje su nalagale oružanim snagama da „upravljaju krizama i odvraćaju od rata“.\nKNA je sve više usvajala upotrebu simulatora za imitaciju stvarnih ratova, povezujući ih na mreži tako da vežba može biti što „stvarnija“ i intenzivnija, u skladu sa svojom tehnologijom.\nU naredbi je Si takođe naglasio da vojne vežbe moraju da istaknu saradnju među snagama radi sticanja zajedničkih operativnih sposobnosti, a bezbednošću vojnika na obuci mora se dobro upravljati.


I Kinezi nam preskupi: Pakuju se i odlaze\nCene u kineskim tržnim centrima poslednjih meseci povećane su i 60 odsto. S obzirom na to da po istim cenama mogu da kupe i robu boljeg kvaliteta, kupci lagano napuštaju nekada najpopularniji vid...\nKinezi kupuju Sveti Stefan?\nNekada zaštitni znak crnogorskog turizma, turistički brend – grad-hotel Sveti Stefan – moguće je da će uskoro dobiti nove “gazde”. Grčka “Restis grupa”, investitor koji je vodio...\nKina: Francuzi, štitite naše sunarodnike\nTuristički savez Kine apelovao je na francuske vlasti da pruže bolju zaštitu kineskim turistima u Francuskoj. Ova molba usledila je nakon prošlonedeljnog incidenta na pariskom aerodromu...\nU nadležne službe stiglo je anonimno pismo u kome je do detalja opisan način na koji u Srbiju ulazi kineska roba, a ne plaćaju se nikakve carine. Dopis je upućen Tužilaštvu za organizovani...\nKinezi cenzurisali Bonda\nKina je poznata po cenzuri skoro svega što dolazi sa Zapada, pa se tako i film "Skyfall" našao na udaru "zaštitnika nacionalnih i moralnih interesa Kineza".\n"Čizme kupujem kod Kineza"\nKoliko puta ste do sad čuli da je neka pevačica "prošetala" stvari koje deluju kao original ali se na kraju ispostavi da je sve u stvari lažno? Dok one kriju gde se oblače, ova pevačica...\nKinezi zainteresovani i za obilaznicu oko Beograda\nKinezi sa Noletom pevaju "Bože pravde"\nŠest miliona dinara ostavili Kinezima\nDvojica lopova su preprečila put vozaču automobila u kome se nalazio novac i drškom pištolja udarili nesrećnog radnika koji je ostao da leži, saznaje Alo.\n08:18 >> 09:49\nKurir, Beta 5 komentara\nOpšta tuča u kineskom restoranu\nŠestoro Kineza je povređeno u masovnoj tuči koja se dogodila sinoć u restoranu "Kineski zid" u Surčinskoj ulici na Novom Beogradu. U tuči je učestvovalo pet mlađih muškaraca i jedna devojka....\nDailymail, Vestionline 4 komentara\nKina: Prosjake zatvorili u kaveze\nProsjacima na jugu Kine zabranjeno je da prepadaju i dosađuju posetiocima tamošnjeg verskog festivala.\n"Vesela" kineska svadba u Beogradu\nVozač limuzine koja je prevozila kineske mladence u Beogradu snimio je nesvakidašnji prizor - mladenci i svatovi su sve vreme vožnje spavali kao omamljeni.


Sreća da je u našoj ludoj političkoj situaciji virus pokazao milost\nDelegat Aner Žuljević (SDP) na sjednici vanrednoj sjednici Doma naroda Parlamenta Federacije Bosne i Hercegovine, na kojem se danas raspravlja o izvještaj Odbora za utvrđivanje činjenica o nabavci 100 respiratora iz Kine, ukazao je da u vrijeme nabave nije bilo jasne koordinacije niti se znalo koje su to stvarne potrebe Federacije BiH za medicinskom opremom.\nKao rezultat toga, naveo je da novac građana potrošen a da nabavljena oprema ni do današnjeg dana nije distribuirana bolnicama.\n“Sreća, u našoj ludoj političkoj situaciji i nesreći da je taj virus sa svoje strane u BiH pokazao milost i nije u efektima odreagovao kao u zemljama u okruženju. Samo zahvaljujući disciplini građana Federacije, mi smo uspjeli da spasimo zdravstveni sistem. Faktički, spašavajući zdravstveni sistem spasili smo i političku situaciju, kazao je Žuljević.\nPodcrtao je da Vlada mora da snosi političku odgovornost. O koliko kompleksnoj situaciji se FBiH nalazi, ilustrirao je činjenicom da premijer Fadil Novalić, zbog mjera zabrane ne može normalno komunicirati sa ministricom finansija Jelkom Miličević, u momentu kada je to vrlo potrebno.


Frizijski španijel - Odgajivači i odgajivačnice\n0 Frizijski španijel odgajivači\nTrenutno nema nijednog Frizijski španijel odgajivača na našem sajtu\nZašto? Na našem sajtu ima mesta samo za odgovorne i pouzdane odgajivače... što ne znači da nećemo moći brzo da nađemo Frizijski španijel odgajivača za vas. Ako znate za neke dobre Frizijski španijel odgajivačnije kojima je mesto na Wuuff-u, kažite im o nama.\nPotražite slične rase ako ste već niste čvrsto odlučili za Frizijski španijel rasu.\nVažno je da nabavite štene od odgovornog odgajivača i tako budete sigurni da će vaš pas biti zdrav i imati dug život. Ovde smo da vam pomognemo da nađete odgovornog Frizijski španijel odgajivača around .\nBudite na listi naših odgajivača Frizijski španijel od poverenja...


50 miliona dinara za razvoj digitalnog preduzetništva u Srbiji 50 miliona dinara za razvoj digitalnog preduzetništva u Srbiji – Personal magazin\nMinistarstvo trgovine, turizma i telekomunikacija namenilo je u planu za ovu godinu 50 miliona dinara za razvoj digitalnog preduzetništva, u Srbiji, najavljeno je danas u Privrednoj komori Beograda. Na prezentaciji…\nMinistarstvo trgovine, turizma i telekomunikacija namenilo je u planu za ovu godinu 50 miliona dinara za razvoj digitalnog preduzetništva, u Srbiji, najavljeno je danas u Privrednoj komori Beograda.\nNa prezentaciji uslova kreditiranja i načina korišćenja sredstava za finansiranje kompanija u IT sektoru, pomoćnik ministra trgovine, turizma i telekomunikacija, Sava Savić rekao je da na javni poziv mogu da se jave mlade i start ap kompanije, kao i sve IT kompanije koje se pretežno bave informatičkom delatnošću, a koje imaju inovativne projekte. Mlada kompanija je svaka ona koja je registrovana pre manje od dve godine od raspisivanja javnog poziva, rekao je Savić i dodao da se od onih kojima će biti odobrena sredstva očekuje da doprinesu razvoju informatičkog društva i IT industrije u Srbiji.\nOvaj program ćemo nastojati da sprovodimo svake godine, a u pitanju su kreditna sredsta za preduzetnike u iznosu od 1,5 miliona dinara dok je maksimalni iznos kredita za pravna lica i firme 3 miliona dinara, naveo je Savić. Grejs period biće godinu dana, a nakon toga kamatna stopa na ove kredite na godišnjem nivou biće jedan odsto, a vraćanje sredstava kvartalno, rekao je Savić i dodao da se ocenjuje da je za IT projekat dovoljno četiri godine da se realizuje i sredstva vrate. On je istakao da je interesovanje za ove kredite veliko i da se zato očekuje da će sva sredstva biti plasirana u određenom roku.\nKriterijumi za izbor programa kojima će se odobravati krediti biće inovativnost, održivost, koliko ljudi zapošljavaju, da li su iz ruralnog ili privredno razvijenog područja, a o njima će odlučivati komisija koju čine predstavnici Ministratsva trgovine, turizma i telekomunikacije i univerziteteki profesori u oblasti informatike, istakao je Savić. Fond za razvoj će emitovati i pratiti tokove ovih sredstava i proveravati ispravnost finansijske dokumentacije, rekao je Savić.\nOn je istakao da se je na odluku da se podrži upravo digitalno preduzetništvo najviše uticala činjenica da se ovaj sektor najbrže razvija. U proizvodnji softvera u Srbiji trenutno radi oko 2000 firmi koje zapošljavaju oko 20.000 radnika, a izvoz softvera bio je nešto više od 320 miliona evra 2014. godine. IT sektor ima najbrži ekonomski rast duži niz godina, a taj trend će se kako se očekuje nastaviti i u narednim godinama.\n50 miliona dinara za razvoj digitalnog preduzetništva u Srbiji was last modified: October 28th, 2015 by Redakcija


Albanija osniva bazu podataka o fenomenu krvne osvete! – Balkanekspresrb.rs\nAlbanija osniva bazu podataka o fenomenu krvne osvete!\nAlbanska policija osnovala je bazu podataka o fenomenu krvne osvete u Albaniji, čime će onemogućiti svojim građanima da traže azil u zemljama članicama EU na osnovu krvne osvete, saopteno je u policiji.\n– Brzi pristup informacijama služi isključivo za potrebe policije kako bi se identifikovali svi slučajevi koji su se dogodili tokom godina, kako bi se identifikovali pojedinci i porodice pogođene ovom pojavom, kako bi se identifikovali pojedinci i udruženja koji se bave slučajevima pomirenja.\nOva baza će takođe služiti za sprečavanje zloupotrebe zahteva za azil kroz blagovremenu razmenu policijskih informacija s partnerima u zemljama gde albanski građani navode ovaj razlog kako bi tražili azil – saopšteno je iz policije a prenosi albanska novinska agencija ATA.\nDržavna policija Albanije često prima zahteve svojih kolega iz drugih zemalja za proverom navoda albanskih građana koji se pretvaraju da im je ugrožen život zbog krvne osvete.\nOva baza podataka ima će za cilj sprečavanje zloupotrebe zahteva za azil u EU i Velikoj Britaniji.\nOva baza će takođe biti korisna za policiju jer će u svakom trenutku pružati podatke i informacije o fenomenu krvne osvete u Albaniji.(ATA)♦\nTagsAlbanija krvna osveta\nVašington tajms: Zašto Srbija mora da prizna Kosovo


Navode da u konkretnim slučajevima, Nenad Nešić istovremeno obavlja funkciju v.d. direktora Javnog preduzeća „Putevi Republike Srpske“ d.o.o. Banjaluka i poslanika u Predstavničkom domu BiH, dok Dragan Čavić istovremeno obavlja funkcije v.d. direktora Javnog preduzaća „Elektrokrajina“ a.d. Banjaluka i poslanika u Narodnoj Skupštini Republike Srpske.\n– Zakon o sukobu interesa u institucijama vlasti BiH kao i Zakon o sprečavanju sukoba interesa u organima vlasti RS propisuju nespojivost funkcija direktora javnog preduzeća i izabranog predstavnika u vreme dok vrše javnu funkciju i šest, odnosno tri meseca nakon prestanka javne funkcije. Prijava protiv Nešića upućena je Komisiji za odlučivanje o sukobu interesa BiH, dok je prijava protiv Čavića upućena Komisiji za utvrđivanje sukova interesa u organima vlasti RS – navode oni, piše Srpskainfo.\nTI BiH je pre skoro godinu dana uputio prijavu i protiv Dragana Anđelića, zbog kršenja Zakona o sukobu interesa u institucijama vlasti BiH, jer je nakon ostavke sa funkcije zamenika direktora Agencije za prevenciju korupcije i koordinaciju borbe protiv korupcije imenovan na mesto v.d. izvršnog direktora ZP „Rudnik i termoelektrana Gacko“.\n– Međutim do danas nema rezultata po upućenoj prijavi, s obzirom na to da još uvek nisu imenovani članovi Komisije za odlučivanje o sukobu interesa ispred Predstavničkod doma i Doma naroda BiH – navode oni.\nTI BiH, stoga, poziva da se što pre formira Komisija kako bi se moglo što pre odlučivati o predmetima sukoba interesa koji su u toku, te apeluje na Komisiju RS da deluje proaktivno u slučajevima nespojivosti funkcija kako bi se sprečile potencijalne zloupotrebe.


SAD naterale Netanjahua da odustane od gradnje na Zapadnoj obali - 09.10.2015, Sputnik Srbija\nTenzije između Izraela i Palestine oko izgradnje naselja na Zapadnoj obali dostigle su nov nivo u svetlu poslednjih terorističkih napada i prinudile Netanjahua da... 09.10.2015, Sputnik Srbija\npolitika, vesti, svet, izrael, palestina, zapadna obala, benjamin netanijahu\n© AFP 2021 / JACK GUEZOgrada duž izraelske granice\nTenzije između Izraela i Palestine oko izgradnje naselja na Zapadnoj obali dostigle su nov nivo u svetlu poslednjih terorističkih napada i prinudile Netanjahua da odustane od novih ekspanzionističkih ambicija.\nU kontekstu nekoliko smrtonosnih napada koji su pokrenuli novi talas nasilja između Izraelaca i Palestinaca, SAD su pritisnule Benjamina Netanjahua da opozove plan izgradnje novih jevrejskih naselja na Zapadnoj obali. U utorak je saopšteno predstavnicima naseljenika da se novi planovi izgradnje naselja obustavljaju do daljnjeg.\n„Rečeno nam je da je nemoguće odobriti i nastaviti izgradnju pod sadašnjim pritiskom“, rekao je jedan od predstavnika naseljenika Avi Roeh.\nSastanak između Netanjahua i članova Saveta naseljenika usledio je nakon navodnog ultimatuma SAD da neće staviti veto na rezoluciju Saveta bezbednosti UN u kojoj bi se tvrdilo da su naselja na Zapadnoj obali ilegalna.\nNetanjahu je odustao od obnovljenih planova za izgradnju naselja na Zapadnoj obali, jer gaji nade u podršku Obamine administracije u UN. Premijerova spoljna politika usmerena je na sprečavanje kritika u UN zbog osetljivih pitanja (kao što su navodna kršenja ljudskih prava).\nGeneralni sekretar UN Ban Ki Mun pozvao je na „transparentnu i brzu“ istragu nedavnih smrtonosnih sukoba između izraelskih snaga bezbednosti i palestinskih civila kako bi se utvrdilo „da li je upotreba sile bila proporcionalna“.\nPrema nekim izvorima, koji su želeli da ostanu anonimni, Izraelu je više stalo do američke podrške nego do izgradnje naselja na Zapadnoj obali.\n„Nećemo ugroziti međunarodnu podršku zbog nekog građevinskog tendera ili zbog nastavka gradnje u Itamaru“, rekao je izvor iz visokih krugova.\nNaseljenici veruju da je najnovija odluka izraelskog premijera „ozbiljna greška“ i da će imati dugoročne posledice po zemlju.\n22 Septembar 2015, 16:21\n„Sa strateške tačke gledišta, neodobravanje gradnje je ozbiljna greška koja može da naškodi projektu naseljavanja i, na kraju krajeva, Jerusalimu i celoj državi Izrael“, tvrdi Roeh.\nIzraelske vlasti nisu bile dostupne za komentar. Pitanje bezbednosti do sada je bilo na prvom mestu u Izraelu zbog tenzija sa Palestincima. Ranije ove nedelje, Netanjahu je izjavio da je Izrael u „totalnom ratu“ protiv „palestinskog terora“ i obećao je da će voditi „borbu do smrti“ nakon ubistva četiri Izraelca u Jerusalimu.


eKapija | MK Group donira 50.000 EUR za rekonstrukciju porodilišta na Cetinju\nIzvor: eKapija | Četvrtak, 14.10.2021.| 13:22\nMK Group donira 50.000 EUR za rekonstrukciju porodilišta na Cetinju\nJovan Purar i Jelena Borovinić Bojović (Foto: Ministarstvo zdravlja)\nKompanija MK Group doniraće 50.000 EUR ginekološkom odjeljenju Opšte bolnice Cetinje, saopšteno je iz Ministarstva zdravlja.\nKako je navedeno, ova kompanija širi svoj tradicionalni program "Podrške porodici" donacijama porodilištima širom regiona. Projekat, čija ukupna vrijednost iznosi više od 700.000 EUR, realizuje se u Crnoj Gori, Srbiji, Hrvatskoj, Sloveniji i Bosni i Hercegovini.\nTim povodom predstavnici MK Group održali su sastanak sa predstavnicima Ministarstva zdravlja Crne Gore, na kome je dogovorena finansijska donacija od 50.000 eura za ginekološko odeljenje Opšte bolnice Cetinje.\nMinistarka zdravlja Crne Gore, Jelena Borovinić Bojović, izrazila je zahvalnost i zadovoljstvo zbog saradnje sa MK Group.\n- U ime Ministarstva zdravlja Crne Gore i u svoje lično ime, kao ljekar, zahvalila bih se MK Group, koja je u okviru politike društveno odgovornog ponašanja ove godina odlučila da donaciju od 50.000 eura usmjeri Opštoj bolnici Cetinje gdje će se zahvaljujući ovoj donaciji rekonstruisati porodilište - kazala je Borovinić Bojović.\nPrema njenim riječima, u okviru ove akcije, ne samo što se brinu o onima koji dolaze na svijet u ovom trenutku, već i o onima koji tek treba da stignu.\n- Natalitet jeste najvažniji zadatak i cilj Ministarstva zdravlja - poručila je Borovinić Bojović.\nJovan Purar, direktor MK Group i član Odbora direktora HG Budvanska rivijera, istakao je da ga raduje saradnja sa Ministarstvom zdravlja na ovom projektu od interesa za građane Crne Gore.\n- Trenuci u kojima nastaje život dragocjeni su za svaku porodicu, ali i za cijelu naciju. Nove generacije jesu budućnost regiona, i mi to u MK Grupi prepoznajemo kao kompanija koja zapošljava 6.000 ljudi u Jadranskoj regiji. Upravo zato za zaposlene u cijelom našem sistemu već četiri godine organizujemo program "Podrške porodici" i finansijski nagrađujemo sve koji su u tekućoj godini postali roditelji. Sada smo ovaj projekat proširili eksterno kroz donacije porodilištima u svim zemljama u kojima poslujemo. Posebno smo zahvalni Ministarstvu zdravlja Crne Gore i ministarki Jeleni Borovinić Bojović na predlogu ustanove kojoj je donacija od 50.000 eura u ovom trenutku najpotrebnija - rekao je Purar.\nRegionalni projekat "Podrška porodici" kroz finansijske donacije odabranim porodilištima ima za cilj da omogući bolje uslove za trudnice, porodilje i novorođenčad, ali i da dugoročno pruži podršku porodičnoj politici i mjerama za podsticaj nataliteta u zemljama Jadranske regije u kojima aktivno posluje MK Group.\nU lokalnim zajednicama u kojima je prisutna, samo tokom proteklih pet godina kompanija je realizovala više od 500 društveno odgovornih akcija u vrijednosti koja premašuje 5 mil EUR. Društveno odgovorne aktivnosti MK Group posebno su usmerene ka podršci deci i mladima, zdravstvu, obrazovanju i pomoći najosetljivijim grupama u društvu.\nOpšta bolnica Danilo I Cetinje\nprogram Podrške porodici


Patrijarh Kiril: Ne vjerujte društvenim internet mrežama - Klix.ba\nPatrijarh Kiril: Ne vjerujte društvenim internet mrežama\n23.12.2011. u 18:52\nPoglavar Ruske pravoslavne crkve patrijah Kiril upozorio je danas Ruse da ne vjeruju društvenim internet mrežama, koje su "glavni organizatori" masovnih protesta opozicije, ocjenjujući da su zbog njih "ljudi podložni manipulaciji".\n"Naivna vjera modernog čovjeka u informacije na društvenim mrežama zajedno sa moralnom dezorijentacijom i gubitkom osnovnih moralnih vrijednosti čini naše ljude podložnim manipulaciji", rekao je patrijarh Kiril agenciji Interfaks.\nOn se posebno osvrnuo na proteste zakazane za sutra na kojima će govoriti bivši sovjetski lider Mihail Gorbačov i vođa opozicije Aleksej Navalni.\nPatrijarh Kiril je dodao da same političke promjene ne mogu transformisati društvo, to se samo može dogoditi "metamorfozom duše".\nInternet je bio od suštinske važnosti za organizovanje protesta u zemlji sa više od 140 miliona ljudi.\nLideri opozicije nadaju se će najmanje 50.000 ljudi učestvovati sutra na skupu u Moskvi, drugim velikim demonstracijama zbog navodnih neregularnosti na parlamentarnim izborima 4. decembra.\nOko 40.000 ljudi do sada je preko interneta najavilo svoj dolazak u centar Moskve zbog izbora na kojima vladajuća partija Jedinstvena Rusija osvojila malu većinu.


F1: Verštapen pobednik u Monaku, Leklerk nije ni startovao, Hamilton očajan | Nacionalna Klasa\nPočetna Sportske vesti Formula Vesti F1: Verštapen pobednik u Monaku, Leklerk nije ni startovao, Hamilton očajan\nF1: Verštapen pobednik u Monaku, Leklerk nije ni startovao, Hamilton očajan\nMaks Verštapen došao je do svoje prve pobede u Monaku, a preuzeo je vodeće mesto u generalnom plasmanu po prvi put u F1 karijeri. Leklerk, usled problema sa bolidom, nije ni startovao, Mercedes je imao katastrofalnu trku, a podijum su kompletirali odlični Sajnc i Noris.\nNakon udesa u kvalifikacijama svi su čekali informaciju da li će eventualno doći do promene menjača kod Leklerka i tako doći do pomeranja sa pol pozicije. Do promene menjača nije došlo, samim tim ni do kazne, ali se desilo nešto mnogo gore po vozača Ferarija. Naime, na izlaznom krugu je očitan problem na zadnjoj osovini i već preko radio veze se čuo razgovor vozača i ekipe kako neće ni stati na osvojenu pol poziciju već će se povući u garažu. Leklerk je uspeo da dođe do garaže, ali u njoj je i ostao, tako da je ostao bez nastupa i šanse za pobedu u svojoj domovini. Iz ekipe su javili da taj problem čak i nije uzrokovan udesom na kvalifikacijama, ali svakako to nije bila uteha za Leklerka. Ovo je otvorilo put Maksu pa je tako Maks na startu sačuvao, istina teško ali je ipak sačuvao, mesto ispred Botasa do kočenja za prvu krivinu. Sam start je prošao bez incidenta, zapravo čitava trka je prošla bez sigurnosnog vozila i čak i bez žute zastave što je presedan na ulicama Monaka!\nTrka je praktično bilo taktičko nadmudrivanje timova, ali danas moderna F1 to podrazumeva, pa je izgleda interesantno samo vozačima i inženjerima dok publika praktično i nema prilike da uživa u akciji na samoj stazi. Dosta dug prvi stint je značio da svi vozači, bilo da su na prvim pozicijama ili u sredini grida ili na začelju, čekaju da neko povuče potez kako bi se razredio saobraćaj. Prvi potez povlači Hamilton koji je posle očajnih kvalifikacija imao još očajniju trku. Ranim odlaskom u boks nije ništa zaradio, već je ostao zarobljen iza Gaslija, a taktički je pobednik te borbe bio Fetel koji je preskočio Gaslija u boksu i tako zaradio čak dve pozicije. Duel Fetela i Gaslija na uzbrdici nakon prve krivine je praktično jedina akcija zabeležena danas na ulicama Monaka, ako izuzmemo duel dva Hasa u prvom krugu kod ukosnice, gde je Šumaher agresivno pretekao Mazepina. Botas je konstantno pratio Maksa, ali nikada nije uspeo da se približi dovoljno ni za DRS, pa ga iz ekipe povlače na zamenu pneumatika. Tu će Botas i ostati jer je došlo do problema sa prednjim desnim pneumatikom koji jednostavno nije bilo moguće skinuti, te Botas odustaje od trke. Ovo otvara pozicije za sjajnog Sajnca koji osvaja drugo mesto za Ferari, ali i za Norisa koji osvaja poslednju stepenicu na podijumu. Tako je Sajnc osvojio svoj prvi podijum za Ferari, a Noris je osvojio drugi podijum za Meklaren, ali i treće mesto u generalnom plasmanu vozača.\nPerez je odradio odličan posao za ekipu Red Bula i počinje da radi ono zbog čega je doveden. Ima odlične nastupe, a samo li popravi nastup na kvalifikacijama ima dosta šansi za krupne poene koji su ekipi preko potrebni u borbi sa Mercedesom. Iza Pereza su trku završili pomenuti Fetel, Gasli i razočarani Hamilton, dok se odličnom vožnjom mogu pohvaliti Strol, Okon i Đovinaci koji su osvojili osmo, deveto i deseto mesto, respektivno.\nVeterani se ne mogu baš pohvaliti dobrim nastupom, Kimi je trku završio kao 11. dok je Alonso bio 13. Između njih dvojice trku je završio Rikardo koji dosta zaostaje za svojim klupskim kolegom koji beleži zaista dobre rezultate. Ipak, Danijel nailazi na razumevanje kod ekipe i inženjera i čeka ih dosta posla kako bi se Rikardo navikao na novi bolid. Rasel je ponovo bio “pobednik” donjeg doma, trku je završio ispred Latifija, Cunode i dvojca Hasa.\nNaredna trka se vozi takođe na ulicama, ali je ovog puta u pitanju dosta brža staza…Baku i VN Azerbejdžana koja se vozi za dve nedelje.\nPrethodni tekstVolkswagen ID.X koncept\nSledeći tekst2022 Ford F-150 Lightning


U poslednjem kolu grupne faze 3X3 olimpijskog turnira je Belgija nakon produžetka porazila Poljsku sa 16:14.\nPoljaci su tako eliminisani sa Olimpijskih igara i neće se boriti za medalju, pošto je Japan savladao Kinu sa 21:16 i izborio četvrtfinale.\nSelekcija Poljske je bila jedan od najvećih favorita nakon Srbije pošto je nedavno odigranim kvalifikacijama izbacila Sjedinjene Američke Države.\nTako su Poljaci ostali prvi ispod crte, odnosno zauzeli tek sedmo mesto od osam učesnika 3X3 turnira u Tokiju, a slabiji učinak je jedino imala Kina.\nSrbija je zasad najbolji basketaški tim Olimpijskih igara i pobedila je sve rivale u prvoj fazi, preostao je samo današnji meč protiv Olimpijskog komiteta Rusije u kojem naš tim ima ulogu velikog favorita.\nU direktnom okršaju sa Poljskom su naši basketaši dokazali da su trenutno bolji rival i da im ne bi predstavljali ogroman problem ni u završnici takmičenja.\nVideo: Trenutak kada je Milica osigurala još jednu medalju za Srbiju


Francuski ambasador se vratio u Rim\nItalijanski premijer Đuzepe Konte i francuski predsednik Emanuel Makron tokom susreta u Parizu u junu 2018.\nFrancuski ambasador se vratio u petak u Rim nakon najvećeg diplomatskog spora između dve zemlje od Drugog svetskog rata.\nPredsednik Italije Serđo Matarela primio je francuskog ambasadora Kristijana Maseta, koji mu je predao pismo predsednika Francuske Emanuela Makrona sa pozivom da poseti Pariz. Matarela je prihvatio poziv.\nFrancuska je povukla ambasadora iz Rima zbog, kako je protumačila, mešanja Italije u njene unutrašnje poslove, nakon što se potpredsednik italijanske vlade Luiđi Di Majo susreo sa aktivistima „žutih prsluka“, koji protestuju protiv Makronove politike i planiraju da učestvuju na izborima za Evropski parlament.\nDi Majo se 5. februara sastao s predstavnicima "žutih prsluka" i zatim naveo da je "vetar promena prešao Alpe". Nakon toga je Pariz povukao ambasadora.\nOn je u međuvremenu rekao da se sa "žutim prslucima" sastao kao lider Pokreta Pet zvezdica, a ne kao vicepremijer.\nDi Majo je izrazio nadu da će se sresti sa Masetom.\n„Srećan sam što se francuski ambasador vratio u Italiju. Zatražiću da se sastanem sa njim. U međuvremenu, dobro došli natrag“, kazao je Di Majo.\nOn je na čelu pokreta protiv establišmenta „Pet zvezdica“, ključne partije u vladajućoj koaliciji. Di Majo pokušava da pridobije populiste u drugim članicama Evropske Unije u cilju stvaranja frakcije istomišljenika u Evropskom parlamentu nakon izbora na proleće.\nGovoreći o „žutim prslucima“ koji protestuju, Di Majo odbacuje spekulacije da njegova grupacija„Pet zvezdica“ pravi savez sa nasilnim elementima u francuskom pokretu.\n“Uopšte nemamo nameru da razgovaramo sa onima koji govore o oružanoj borbi ili građanskom ratu”, istakao je potpredsednik italijanske vlade.\nOn se obratio novinarima tokom obelodanjivanja manifesta njegovog pokreta za evropske izbore, koji, kako ističe, podržavaju političke snage u Hrvatskoj, Poljskoj, Finskoj i Grčkoj.\n“Nakon višegodišnje štednje, sada je vreme da italijanskim, poljskim, hrvatskim, grčkim i finskim građanima bude bolje”, istakao je Di Majo.\nMakron je pozvao u utorak Matarelu da razgovaraju o povlačenju francuskog ambasadora iz Rima.\nOni su istakli da dve zemlje “imaju posebnu odgovornost da zajednički rade na odbrani i jačanju Evropske Unije”, saopštio je Ured italijanskog predsednika.